
1 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1975 


ΑΠΟΦΑΣΕΙΣ 

Αριθμ. 1715/74036 

Εφαρμογή προγράμματος στοχευμένης επιτήρη¬ 
σης και έγκαιρης ανίχνευσης του μικρού σκαθα¬ 
ριού της κυψέλης για την υλοποίηση της δράσης 
2.1 «Εχθροί και Ασθένειες Μελισσών» στο πλαί¬ 
σιο του προγράμματος για τη βελτίωση των συν¬ 
θηκών παραγωγής και εμπορίας των προϊόντων 
της μελισσοκομίας. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 20 του ν. 248/1914 (Α’ 110) «Περί οργα- 
νώσεως της Ζωοτεχνικής και Κτηνιατρικής Υπηρεσίας», 
όπως ισχύει. 

β) Των άρθρων 13 έως 29 του ν. 2637/1998 «Σύσταση 
Οργανισμού Πιστοποίησης Λογαριασμών, Οργανισμού 
Πληρωμών και Ελέγχου Κοινοτικών Ενισχύσεων Προσα¬ 
νατολισμού και Εγγυήσεων, Οργανισμού Πιστοποίησης 
και Επίβλεψης Γεωργικών Προϊόντων, Γενικών Διευθύν¬ 
σεων και θέσεων προσωπικού στο Υπουργείο Γεωργίας 
και "Εταιρείας Αξιοποίησης Αγροτικής Γης" Α.Ε. και άλλες 
διατάξεις» (Α’ 200), όπως ισχύουν. 

γ)Τηςπαρ. 1 του άρθρου 29 του ν. 3147/2003 «Ρύθμι¬ 
ση θεμάτων αγροτικής γης, επίλυση ζητημάτων αποκα- 
τασταθέντων και αποκαθισταμένων κτηνοτροφών και 
άλλες διατάξεις» (Α' 135). 

δ)Του άρθρου 90του Κώδικα Νομοθεσίαςγιατην Κυ¬ 
βέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίαςγιατην Κυβέρνηση και τα Κυβερνητικά 
Όργανα» (Α’ 98). 

ε) Του ν. 4235/2014 «Διοικητικά μέτρα, διαδικασίες και 
κυρώσεις στην εφαρμογή της ενωσιακής και εθνικής 
νομοθεσίας στους τομείς των τροφίμων, των ζωοτρο¬ 
φών και της υγείας και προστασίας των ζώων και άλλες 
διατάξεις αρμοδιότητας του Υπουργείου Αγροτικής Ανά¬ 
πτυξης και Τροφίμων» (Α' 32), όπως έχει τροποποιηθεί 
και ισχύει. 

στ)Των άρθρων 20,66,67,68 και 77 του ν. 4270/2014 
«Αρχές δημοσιονομικής διαχείρισης και εποπτείας (εν¬ 


σωμάτωση της Οδηγίας 2011 /85/ΕΕ) - δημόσιο λογιστικό 
και άλλες διατάξεις» (Α' 143), όπως έχουν τροποποιηθεί 
και ισχύουν. 

ζ)Του άρθρου 1 του π.δ. 133/1992 «Επιβολή υγειο¬ 
νομικών και λοιπών μέτρων για την προστασία και εξυ¬ 
γίανση της κτηνοτροφίας από λοιμώδη και παρασιτικά 
νοσήματα» (Α' 66). 

η) Του π.δ. 80/2016 «Ανάληψη υποχρεώσεων από τους 
Διατάκτες» (ΑΊ45), όπως έχει τροποποιηθεί και ισχύει. 

θ) Της αριθ. 826/72508/2017 κοινής απόφασης των 
Αναπληρωτών Υπουργών Οικονομικών και Αγροτικής 
Ανάπτυξης και Τροφίμων «Πρόγραμμα για τη βελτίωση 
των γενικών συνθηκών παραγωγής και εμπορίας των 
προϊόντων της μελισσοκομίας για τα έτη 2017 και 2018, 
σε εφαρμογή του Κανονισμού (ΕΕ) αριθ. 1308/2013 (ΕΕ 
I 347, 20.12.2013, ο. 671)» (Β' 2334). 

ι) Της αριθ. Υ200/21-11-2016 απόφασης του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Αγροτικής Ανάπτυξης και Τροφίμων Ιωάννη 
Τσιρώνη» (Β' 3755), όπως τροποποιήθηκε με την Υ92/ 
29-11-2017 απόφαση του ιδίου (Β' 4195). 

2. Τους Κανονισμούς: 

α) (ΕΕ) αριθ. 1306/2013 του Ευρωπαϊκού Κοινοβουλίου 
και του Συμβουλίου, της 17ης Δεκεμβρίου 2013, σχετικά 
με τη χρηματοδότηση, τη διαχείριση και την παρακο¬ 
λούθηση της κοινής γεωργικής πολιτικής και την κα¬ 
τάργηση των κανονισμών (ΕΟΚ) αριθ. 352/78, (ΕΚ) αριθ. 
165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 
1290/2005 και (ΕΚ) αριθ. 485/2008 του Συμβουλίου (ΕΕ I 
347,20.12.2013, ο. 549), όπως τροποποιήθηκε και ισχύει. 

β) (ΕΕ) αριθ. 1308/2013 του Ευρωπαϊκού Κοινοβουλίου 
και του Συμβουλίου, της 17ης Δεκεμβρίου 2013, για τη 
θέσπιση κοινής οργάνωσης των αγορών γεωργικών προ¬ 
ϊόντων και την κατάργηση των κανονισμών (ΕΟΚ) αριθ. 
922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) 
αριθ. 1234/2007 του Συμβουλίου (ΕΕ ί 347,20.12.2013, 
ο. 671), όπως τροποποιήθηκε και ισχύει. 

γ) Κατ’ εξουσιοδότηση Κανονισμό (ΕΕ) 2015/1366 
της Επιτροπής, της 11 ης Μάίόυ 2015, για τη συμπλή¬ 
ρωση του κανονισμού (ΕΚ) αριθ. 1308/2013 του Ευρω¬ 
παϊκού Κοινοβουλίου και του Συμβουλίου όσον αφορά 
τις ενισχύσεις στον τομέα της μελισσοκομίας (ΕΕ ί 211, 
8.8.2015, ο. 3). 

δ) Εκτελεστικό Κανονισμό (ΕΕ) 2015/1368 της Επιτρο¬ 
πής, της 6ης Αυγούστου 2015, για τη θέσπιση κανόνων 

εφαρμογής του κανονισμού (ΕΕ) αριθ. 1308/2013 του 
Ευρωπαϊκού Κοινοβουλίου και του Συμβουλίου όσον 
αφορά τις ενισχύσεις στον τομέα της μελισσοκομίας (ΕΕ 
1211,8.8.2015,0.9). 

3. Την εκτελεστική απόφαση (ΕΕ) 2016/1102 της Επι¬ 
τροπής, της 5ης Ιουλίου 2016, που κοινοποιήθηκε με τον 
αριθ. ^ (2016) 4133, σχετικά με την έγκριση των εθνι¬ 
κών προγραμμάτων για τη βελτίωση της παραγωγής και 
εμπορίας μελισσοκομικών προϊόντων που υποβάλλουν 
τα κράτη μέλη σύμφωνα με τον κανονισμό (ΕΕ) αριθμ. 
1308/2013 του Ευρωπαϊκού Κοινοβουλίου και του Συμ¬ 
βουλίου (ΕΕ Ε 182, 7.7.2016, ο. 55). 

4. Το γεγονός ότι από την εφαρμογή της παρούσας 
προκαλείται δαπάνη για το έτος 2018 που έχει προβλε- 
φθεί στην αριθμ. 826/72508/2017 κοινή απόφαση των 
Αναπληρωτών Υπουργών Οικονομικών και Αγροτικής 
Ανάπτυξης και Τροφίμων «Πρόγραμμα για τη βελτίωση 
των γενικών συνθηκών παραγωγής και εμπορίας των 
προϊόντων της μελισσοκομίας για τα έτη 2017 και 2018, 
σε εφαρμογή του Κανονισμού (ΕΕ) αριθμ. 1308/2013 (ΕΕ ί 
347,20.12.2013, ο. 671)» (Β' 2334), καθώς και ότι η προκα- 
λούμενη δαπάνη για το έτος 2019 από την εφαρμογή της 
παρούσας θα προβλεφθεί σε κοινή υπουργική απόφαση 
και θα καλυφθεί από τον Τακτικό Προϋπολογισμό του 
Υπουργείου Αγροτικής Ανάπτυξης και Τροφίμων (Ε.Φ. 
29-110 ΚΑΕ 5423), με κοινοτική συγχρηματοδότηση. 

5. Την αριθμ. 870/1972/8.1.2018 απόφαση του Υπουρ¬ 
γού Αγροτικής Ανάπτυξης και Τροφίμων με την οποία 
εγκρίνεται η δέσμευση πίστωσης ποσού ύψους τριών 
εκατομμυρίων εξακοσίων ογδόντα δύο χιλιάδων πεντα- 
κοσίων ευρώ (3.682.500,00 €) για την πληρωμή ισόποσης 
δαπάνης σε βάρος της πίστωσης του Προϋπολογισμού 
εξόδων του Υπουργείου Αγροτικής Ανάπτυξης και Τρο¬ 
φίμων, Ειδικός φορέας 29 -110. - Κ.Α.Ε 5423- οικ. έτους 
2018 για την υλοποίηση του προγράμματος «Βελτίωση 
των συνθηκών παραγωγής και εμπορίαςτων προϊόντων 
της μελισσοκομίας» για το 2018, η οποία καταχωρήθηκε 
με α/α 2742 στο Βιβλίο Εγκρίσεων και Εντολών Πληρω¬ 
μής της Γενικής Διεύθυνσης Οικονομικών Υπηρεσιών του 
Υπουργείου Αγροτικής Ανάπτυξης και Τροφίμων (ΑΔΑ: 
ΩΕΚΧ4653ΠΓ-Λ0Ζ). 

6. Την από 7/5/2018 ηλεκτρονική αλληλογραφία του 
ΟΠΕΚΕΠΕ. 

7. Την από 9/5/2018 εισήγηση της Γενικής Διεύθυνσης 
Κτηνιατρικής του Υπουργείου Αγροτικής Ανάπτυξης και 
Τροφίμων. 

8. Την ανάγκη θέσπισης πρόσθετων μέτρων για την 
προστασία της ελληνικής μελισσοκομίας από τις δυσμε¬ 
νείς συνέπειες της ενδεχόμενης εισόδου και εξάπλωσης 
του μικρού σκαθαριού της κυψέλης (ΑθϊΓιιπβ ΐυιηίά9) 
στη χώρα μας, αποφασίζουμε: 

Άρθρο 1 
Σκοπός 

Με την παρούσα καθορίζονται: 

1. Οι τεχνικές λεπτομέρειες εφαρμογής του προγράμ¬ 
ματος στοχευμένης επιτήρησης και έγκαιρης ανίχνευσης 
του μικρού σκαθαριούτης κυψέλης (ΑθϊΓιιπβ ΐυιτιίάθ) σε 
επιλεγμένα μελισσοκομεία-δείκτες εντός καθορισμένων 


ζωνών υψηλού κινδύνου (εφεξής Προγράμματος), για τα 
μελισσοκομικά έτη 2018 και 2019. 

2. Οι δικαιούχοι, οι επιλέξιμες δαπάνες, η διαδικασία 
και τα δικαιολογητικά συμμετοχής, οι έλεγχοι, τα παρα¬ 
στατικά καταβολής της ενίσχυσης και γενικά κάθε ανα¬ 
γκαίο μέτρο για την εφαρμογή του Προγράμματος. 

Άρθρο 2 

Ορισμοί 

1. Για τους σκοπούς της παρούσας απόφασης, ισχύουν 
οι ακόλουθοι ορισμοί: 

α) «Μελισσοκόμος»:Το φυσικό ή νομικό πρόσωπο που 
είναι ιδιοκτήτης ή κάτοχος μελισσοσμηνών και έχει κα¬ 
ταχωριστεί στο μελισσοκομικά μητρώο. 

β) «Μέλισσα»: Τα άτομα του είδους ΑρΨ ιύιθΝΓθγθ (ευ¬ 
ρωπαϊκή μέλισσα). 

γ) «Μελισσοσμήνος»: Σμήνος μελισσών που εκτρέφο¬ 
νται στην ίδια κυψέλη με σκοπό την παραγωγή μελιού 
ή/και άλλων μελισσοκομικών προϊόντων. 

δ) «Μελισσοκομείο-δείκτης»: Οι κυψέλες ενός καθορι¬ 
σμένου μελισσοκόμου/φορέα, μετά μελισσοσμήνητους, 
που είναι τοποθετημένες εντός των ζωνών υψηλού κιν¬ 
δύνου με απόφαση των αρμόδιων κτηνιατρικών αρχών, 
η διαχείριση των οποίων επιτρέπει τη θεώρηση τους ως 
μίας ενιαίας επιδημιολογικής μονάδας. 

ε) «Επιθεωρητές»: Οι επίσημοι κτηνίατροι των αρχών 
των παρ. 4, 6, 7 και 8 του άρθρου 3 της παρούσας που 
διενεργούν τις επισκέψεις στα μελισσοκομεία-δείκτες 
του Προγράμματος. 

στ) «Φορείς»:Τα Πανεπιστημιακά και Ερευνητικά Ιδρύ¬ 
ματα της χώρας που διαθέτουν την υποδομή, την τεχνο¬ 
γνωσία και το αναγκαίο προσωπικό για την υλοποίηση 
του Προγράμματος 

2. Για τους σκοπούς της παρούσας απόφασης, ισχύ¬ 
ουν επίσης οι τεχνικοί ορισμοί της παραγράφου Α.2 του 
Παραρτήματος 1. 

Άρθρο 3 

Αρχές-Αρμοδιότητες 

Η εφαρμογή του Προγράμματος ανατίθεται στις παρα¬ 
κάτω αρχές με τις αντίστοιχες για κάθε μία αρμοδιότητες: 

1. Υπουργείο Αγροτικής Ανάπτυξης καιΤροφίμων - Γε¬ 
νική Δ/νση Κτηνιατρικής - Δ/νση Υγείας των Ζώων-Τμήμα 
Παθολογίας Πτηνών, Ζωικών Υδρόβιων Οργανισμών, 
Μελισσών και Λοιπών Ζώων: Είναι αρμόδιο για τη σύ¬ 
νταξη και εποπτείατου Προγράμματος, την υλοποίηση 
των προαπαιτούμενων δράσεων για την εφαρμογή του 
σε συνεργασία με τις αρχές των παρ. 2, 3 και 7 του πα¬ 
ρόντος άρθρου, τη συγκέντρωση, επεξεργασία και δια¬ 
χείριση των στοιχείων και των αποτελεσμάτων του, τον 
συντονισμό μεταξύ όλων των εμπλεκομένων αρχών, τον 
διοικητικό έλεγχο των αιτήσεων συμμετοχής-πληρωμής 
των φορέων και την εισήγηση ορισμού των δικαιούχων 
φορέων. 

2. Υπουργείο Αγροτικής Ανάπτυξης καιΤροφίμων - 
Γενική Δ/νση Γεωργίας - Δ/νση Συστημάτων Εκτροφής 
Ζώων -Τμήμα Μελισσοκομίας, Σηροτροφίας και Λοιπών 
Ζωικών Οργανισμών: Είναι αρμόδιο για τη σύνταξη και 
εποπτεία του προγράμματος βελτίωσης των γενικών 

συνθη κών παραγωγής και εμπορίας των προϊόντων της 
μελισσοκομίας. 

3. Υπουργείο Αγροτικής Ανάπτυξης και Τροφίμων - 
Γενική Δ/νση Διοικητικών Υπηρεσιών και Ηλεκτρονικής 
Διακυβέρνησης - Δ/νση Ηλεκτρονικής Διακυβέρνησης: 
Είναι αρμόδια για την τυχαία επιλογή των μελισσοκό- 
μων που δύνανται να συμμετάσχουν στο Πρόγραμμα 
και την κατάρτιση της σχετικής λίστας, για τη διενέργεια 
διασταυρωτικών ελέγχων, για τη σύνταξη της κατάστα¬ 
σης πληρωμής των τελικών δικαιούχων, για την αποστο¬ 
λή αρχείων πληρωμής στην τράπεζα και για τη σύνταξη 
των σχετικών πινάκων για την Ε.Ε.. 

4. Δ/νσεις Αγροτικής Οικονομίας και Κτηνιατρικής 
(ΔΑΟΚ) των Περιφερειακών Ενοτήτων -Τμήματα Κτηνι¬ 
ατρικής (ΤΚτ): Είναι αρμόδια: 

α) για την ενημέρωση σχετικά με το περιεχόμενο της 
παρούσας απόφασης, με κάθε πρόσφορο μέσο, των με- 
λισσοκόμων που περιλαμβάνονται στις λίστες τυχαίας 
επιλογής, προκειμένου να λάβουν γνώση για τους όρους 
και τις λεπτομέρειες εφαρμογής του Προγράμματος, 
β) για τη σύνταξη των έγγραφων προσκλήσεων, το διοι¬ 
κητικό έλεγχο των αιτήσεων συμμετοχής - πληρωμής των 
μελισσοκόμων και την εισήγηση ορισμού των δικαιούχων 
μελισσοκόμων που θα συμμετάσχουν στο Πρόγραμμα, 
γ) για την ταυτοποίηση των επιδοτούμενων μελισσο- 
σμηνών στα μελισσοκομεία-δείκτες, 
δ) για την αρίθμηση και ανεξίτηλη επισήμανση των κυ¬ 
ψελών των μελισσοσμηνών του στοιχείου γ) της παρούσας 
παραγράφου και για την τοποθέτηση παγίδων σ’ αυτές, 
ε) για την επιθεώρηση των κυψελών στα μελισσοκο- 
μεία-δείκτες και τον έλεγχο συμμόρφωσης των μελισ- 
σοκόμων/φορέων που συμμετέχουν στο Πρόγραμμα 
με τις υποχρεώσεις που απορρέουν από τις διατάξεις 
της παρούσας, 

στ) για τη λήψη και αποστολή των ύποπτων δειγμά¬ 
των σκαθαριών (αυγά, προνύμφες, ενήλικα έντομα) ή 
άλλων εξωτικών αρθροπόδων (π.χ. ΤΐΌρίΐ3θΐ3ρ5 5ρρ, 
\/θ5ρ3 νθΙυΐίπΒ) στο Εθνικό Εργαστήριο Αναφοράς για 
τις ασθένειες των μελισσών, 
ζ) για τη σύνταξη των σχετικών για κάθε επίσκεψη 
εκθέσεων ελέγχου, 

η) για τη σύνταξη και αποστολή έκθεσης συγκεντρω¬ 
τικών αποτελεσμάτων ελέγχων και καταλόγου τελικών 
δικαιούχων για κάθε μελισσοκομικός έτος εφαρμογής 
του Προγράμματος, 

θ) για τη σύνταξη και αποστολή στον ΟΠΕΚΕΠΕ των 
φακέλων πληρωμής των τελικών δικαιούχων για κάθε 
μελισσοκομικό έτος εφαρμογής του Προγράμματος, 
ι) για την εγκαθίδρυση και διατήρηση τακτικής επι¬ 
κοινωνίας με τους εμπλεκόμενους στη διεξαγωγή του 
Προγράμματος μελισσοκόμους/φορείς, 
ια) για την ενημέρωση και ευαισθητοποίηση όλων των 
μελισσοκόμων/φορέων που διατηρούν μελισσοκομεία 
εντός των καθορισμένων ζωνών υψηλού κινδύνου σχε¬ 
τικά με το μικρό σκαθάρι της κυψέλης. 

Στις περιπτώσεις που οι κτηνίατροι των αρχών της 
παρούσας παραγράφου αδυνατούν να ασκήσουν απο¬ 
τελεσματικά μέρος ή το σύνολο από τις ανωτέρω αρμο¬ 
διότητες, οι εν λόγω αρχές θα διερευνούν, σε συνεργασία 


με την αρχή της παρ. 1 του παρόντος, τη δυνατότητα 
παροχής συνδρομής στην άσκηση αυτών των αρμοδι¬ 
οτήτων από κτηνιάτρους των αρχών των παρ. 6,7 και 8. 

5. Δ/νσεις Αγροτικής Οικονομίας και Κτηνιατρικής των 
Περιφερειακών Ενοτήτων-Τμήματα Αγροτικής Οικονομί¬ 
ας: Είναι αρμόδια για τη διαχείριση του Μητρώου Μελισ¬ 
σοκομιών Εκμεταλλεύσεων της οικείας Περιφερειακής 
Ενότητας και για την παροχή κάθε σχετικής πληροφορίας 
στις αρχές της παρ. 4, σε συνεργασία με τις οποίες προ¬ 
βαίνει στην ενημέρωση των μελισσοκόμων που θα εντα¬ 
χθούν στο Πρόγραμμα και των μελισσοκόμων/φορέων 
που διατηρούν μελισσοκομεία εντόςτων καθορισμένων 
ζωνών υψηλού κινδύνου. 

6. Διευθύνσεις Κτηνιατρικών Κέντρων (ΔΚΚ) του ΥΠΑ- 
ΑΤ: Οι εν λόγω αρχές, διά του εξειδικευμένου στις ασθέ¬ 
νειες των μελισσών επιστημονικού προσωπικού τους, 
είναι αρμόδιες: 

α) για την παροχή συνδρομής, εφόσον έχουν τη δυνα¬ 
τότητα, προς τις αρχές της παρ. 4 του παρόντος άρθρου 
στην άσκηση των αρμοδιοτήτων τους και 

β) για τη συγκρότηση μελισσοκομείων-δεικτών σε 
υποδομές και χώρους των ΔΚΚ που βρίσκονται εντός 
των οριοθετημένων ζωνών υψηλού κινδύνου. 

7. Εθνικό Εργαστήριο Αναφοράς (ΕΕΑ) του ΥΠΑΑΤ 
για τις ασθένειες των μελισσών: Το Τμήμα Κτηνιατρικό 
Εργαστήριο Καβάλας (Αμυγδαλεώνας, Τ.Κ. 64012, Τηλ: 
2510-391865) της Δ/νσης Κτηνιατρικού Κέντρου Θεσ¬ 
σαλονίκης, που με μέρος του επιστημονικού και βοη¬ 
θητικού του προσωπικού εκτελεί καθήκοντα Εθνικού 
Εργαστηρίου Αναφοράς για τα νοσήματα των μελισσών, 
επιπλέον των αρμοδιοτήτων που αναφέρονται στην παρ. 
6 του παρόντος άρθρου, είναι αρμόδιο: 

α) για τη διενέργεια των απαιτουμένων εργαστηρια¬ 
κών εξετάσεων στα ύποπτα δείγματα που παραλαμβάνει 
στο πλαίσιο εφαρμογής του Προγράμματος, 

β) για το συντονισμό και την εποπτεία, σε συνεργα¬ 
σία με την αρχή της παρ. 1 του παρόντος άρθρου, των 
αναγκαίων δράσεων ενημέρωσης, εκπαίδευσης και κα¬ 
τάρτισης που οργανώνονται και υλοποιούνται για την 
επίτευξη των στόχων του Προγράμματος, 

γ) για τη συνεργασία, τακτική ενημέρωση και αποστο¬ 
λή στην αρχή της παρ. 1 του παρόντος, των συγκεντρω¬ 
τικών δεδομένων και εργαστηριακών αποτελεσμάτων 
σχετικά με την υλοποίηση του Προγράμματος. 

8. Δ/νσεις Κτηνιατρικής Περιφερειών (ΔΚτ): Είναι αρ¬ 
μόδιες, εφόσον τους ζητείται και στο πλαίσιο των δυ¬ 
νατοτήτων τους, να συνδράμουν το έργο των αρχών 
της παρ. 4 στις Περιφερειακές Ενότητες χωρικής τους 
αρμοδιότητας. 

9. Κέντρα Μελισσοκομίας (ΚεΜ) (Παράρτημα 3): Εί¬ 
ναι αρμόδια, διά των εποπτών μελισσοκομίας, για την 
ενεργή υποβοήθηση και ενίσχυση των Διευθύνσεων 
Αγροτικής Οικονομίας και Κτηνιατρικής στην άσκηση 
των αρμοδιοτήτων τους και για την παροχή συνδρο¬ 
μής στους μελισσοκόμους στο πλαίσιο εφαρμογής του 
Προγράμματος. 

10. ΟΠΕΚΕΠΕ: Είναι αρμόδιος για την αναγνώριση, 
εκκαθάριση και έγκριση πληρωμής των επιλέξιμων δα¬ 
πανών του Προγράμματος. 

Άρθρο 4 

Ορισμός Ζωνών Υψηλού Κινδύνου 

1. Για τον επακριβή καθορισμό των ζωνών υψηλού κινδύ¬ 
νου, προϋπόθεση αποτελεί ο προσδιορισμός των σημείων 
εκείνων που εκτιμώνται ως οι πιθανότερες πύλες εισόδου 
του μικρού σκαθαριού της κυψέλης στη χώρα. Προς την 
κατεύθυνση αυτή και λαμβάνοντας υπόψη α) τη βιολο¬ 
γία του εντόμου, β) τις κατηγορίες επικίνδυνων φορτίων 
(μέλισσες, γόνος, προϊόντα της κυψέλης, μελισσοκομικός 
εξοπλισμός, βομβίνοι, ώριμα φρούτα και λαχανικά, φυτά σε 
γλάστρες κ.λπ.) και γ) τους διεθνείς λιμένες και αερολιμένες 
της χώρας μέσω των οποίων διακινούνται οι μεγαλύτερες 
ποσότητες των παραπάνω φορτίων, προσδιορίζονται ως 
πιθανές πύλες εισόδου του εντόμου τα εξής σημεία: 

1) Λιμένας Πειραιά (Περιφερειακή Ενότητα Πειραιά) 

2) Αερολιμένας Αθηνών (Περιφερειακή Ενότητα Ανα¬ 
τολικής Αττικής) 

3) Λιμένας Θεσσαλονίκης (Περιφερειακή Ενότητα Θεσ¬ 
σαλονίκης) 

4) Αερολιμένας Θεσσαλονίκης (Περιφερειακή Ενότητα 
Θεσσαλονίκης) 

5) Λιμένας Πατρών (Περιφερειακή Ενότητα Αχάίας) 

6) Λιμένας Ηγουμενίτσας (Περιφερειακή Ενότητα Θε¬ 
σπρωτίας) 

7) Λιμένας Ηρακλείου (Περιφερειακή Ενότητα Ηρακλείου) 

2. Για το καθένα από τα παραπάνω σημεία, οριοθετεί- 
ται ως ζώνη υψηλού κινδύνου η περιοχή που εκτείνεται 
εντός ακτίνας δέκα (10) χιλιομέτρων από αυτά. Με τη 
σύμφωνη γνώμη της αρχής της παρ. 4 του άρθρου 3, η 
εν λόγω απόσταση δύναται να αυξάνει έως τα δεκαπέντε 
(15) χιλιόμετρα όταν υπάρχει αντικειμενική δυσκολία 
στην ανεύρεση κατάλληλης τοποθεσίας για την εγκατά¬ 
σταση των μελισσοκομείων-δεικτών, υπό την προϋπό¬ 
θεση ότι η ζώνη δεν εισέρχεται εντός των διοικητικών 
ορίων άλλης Περιφερειακής Ενότητας. 

Ειδικά για τον λιμένα Πειραιά, η ζώνη υψηλού κινδύ¬ 
νου των δέκα χιλιομέτρων, συμπεριλαμβανομένης τυ¬ 
χόν προέκτασης της, μπορεί να εισέρχεται και σε άλλες 
Περιφερειακές Ενότητες της Περιφέρειας Αττικής. Στην 
περίπτωση αυτή, οι επιθεωρητές της ΔΑΟΚ Πειραιά, με 
σχετική απόφαση του αρμόδιου διατάκτη για τις μετα¬ 
κινήσεις υπαλλήλων εντός της Περιφέρειας, μπορούν να 
μεταβαίνουν στα μελισσοκομεία-δείκτες που βρίσκονται 
στις εν λόγω Περιφερειακές Ενότητες, προκειμένου να 
επιθεωρήσουν τις κυψέλες και να διενεργήσουν τον προ- 
βλεπόμενο επιτόπιο έλεγχο. 

3. Σε κάθε ζώνη υψηλού κινδύνου συγκροτούνται από 
μελισσοκόμουςτρία μελισσοκομεία-δείκτες. Επιπλέον αυ¬ 
τών, στην ίδια ζώνη υψηλού κινδύνου φορείς δύνανται να 
συγκροτήσουν έως και τρία μελισσοκομεία-δείκτες, υπό 
την προϋπόθεση ότι η ζώνη εκτείνεται εντός του νομού 
έδρας τους και ότι η απόσταση μεταξύ μελισσοκομείων- 
δεικτών του ίδιου φορέα είναι τουλάχιστον ένα χιλιόμετρο. 

Άρθρο 5 

Δικαιούχοι - Επιλέξιμες Δαπάνες 

1. Δικαιούχοι του Προγράμματος είναι: 

α) Για τις δαπάνες της παρ. 2, στοιχείο α), του παρό¬ 
ντος άρθρου, οι μελισσοκόμοι, κάτοχοι τουλάχιστον 


σαράντα (40) κυψελών διαχείμασης, οι οποίοι, για κάθε 
μελισσοκομικό έτος εφαρμογής του Προγράμματος, 
έχουν υποβάλλει αίτηση-δήλωση κυψελών διαχείμασης 
ή έχουν θεωρήσει το μελισσοκομικό βιβλιάριο μεταξύ 
1 ης Σεπτεμβρίου και 31ης Δεκεμβρίου, β) Για τις δαπάνες 
της παρ. 2, στοιχείο β), του παρόντος άρθρου, οι φορείς, 
όπως αυτοί ορίζονται στο άρθρο 2. 

2. Στο πλαίσιο εφαρμογής του Προγράμματος, επιλέ¬ 
ξιμες δαπάνες είναι οι παρακάτω: 

α) Οι δαπάνες ενίσχυσης των μελισσοκόμων που συμ¬ 
μετέχουν στην υλοποίηση του Προγράμματος. 

Το ύψος της κατ' αποκοπή ενίσχυσης ανά μελισσοσμή- 
νος καθορίζεται στα εβδομήντα πέντε ευρώ (75€) για το 
μελισσοκομικό έτος 2018 και στα εκατόν πενήντα ευρώ 
(150€) για το μελισσοκομικό έτος 2019, χορηγείται δε για 
κατ' ελάχιστο δέκα μελισσοσμήνη ενός μελισσοκομεί- 
ου-δείκτη, με ανώτατο όριο τα είκοσι. Στο σύνολό της η 
σχετική δαπάνη ανά δικαιούχο μελισσοκόμο αφορά τα 
μελισσοσμήνη ενός μόνο μελισσοκομείου-δείκτη. 

β) Οι δαπάνες ενίσχυσης των Πανεπιστημιακών και 
Ερευνητικών Ιδρυμάτων που συμμετέχουν στην υλο¬ 
ποίηση του Προγράμματος. 

Το ύψος της κατ' αποκοπή ενίσχυσης ανά μελισσο- 
σμήνος καθορίζεται στα εξήντα ευρώ (60 €) για το μελισ- 
σοκομικό έτος 2018 και στα εκατόν είκοσι ευρώ (120€) 
για το μελισσοκομικό έτος 2019, χορηγείται δε για κατ' 
ελάχιστο δέκα μελισσοσμήνη ενός μελισσοκομείου-δεί- 
κτη, με ανώτατο όριο τα είκοσι. Στο σύνολό της η σχε¬ 
τική δαπάνη για όλους τους δικαιούχους φορείς μπορεί 
να αφορά έως και τρία μελισσοκομεία-δείκτες για κάθε 
ζώνη υψηλού κινδύνου που βρίσκεται στο νομό έδρας 
τους. 

3. Το 50% των προκαλούμενων δαπανών της παρ. 2 
βαρύνει τον ΚΑ 4324 του Ευρωπαϊκού Γεωργικού Τα¬ 
μείου Εγγυήσεων, ενώ το υπόλοιπο 50% της δαπάνης 
βαρύνει τον Τακτικό Προϋπολογισμό του Υπουργείου 
Αγροτικής Ανάπτυξης και Τροφίμων και θα καλυφθεί 
από τον Κ.Α.Ε. 5423Φ.29/110. 

4. Όλες οι δαπάνες που προκαλούνται στο πλαίσιο των 
επισκέψεων στα μελισσοκομεία-δείκτες (οδοιπορικά, 
προστατευτικός εξοπλισμός, αναλώσιμα υλικά, έξοδα 
αποστολής κ.λπ) και κατά την εργαστηριακή εξέταση 
των ύποπτων δειγμάτων θα βαρύνουν, κατά περίπτωση, 
τους προϋπολογισμούς των αρχών των παρ. 4,6,7 και 8 
του άρθρου 3 και των Κέντρων Μελισσοκομίας. 

Άρθρο 6 

Διαδικασία Επιλογής Μελισσοκόμων 

1. Αμέσως μετά τη δημοσίευση παρούσας, η Δ/νση 
Ηλεκτρονικής Διακυβέρνησης του Υπουργείου Αγρο¬ 
τικής Ανάπτυξης και Τροφίμων, μέσω της ειδικής μηχα¬ 
νογραφικής εφαρμογής για το Μελισσοκομικό Μητρώο, 
προβαίνει στην τυχαία επιλογή των μελισσοκόμων που 
δύνανται να συμμετάσχουν στο Πρόγραμμα. Για κάθε 
ζώνη υψηλού κινδύνου, θα κληρώνονται δεκαπέντε 
μελισσοκόμοι που δηλώνουν ως έδρα τη σχετική με τη 
ζώνη Περιφερειακή Ενότητα του άρθρου 4 και θα κα¬ 
ταρτίζεται λίστα επιλογής κατά σειρά κλήρωσης. Στην 
περίπτωση που ο αριθμός των εγγεγραμμένων στο μη- 

τρώο μελισσοκόμων της Περιφερειακής Ενότητας δεν 
είναι αρκετός για την ολοκλήρωση της λίστας, αυτή θα 
συμπληρώνεται με τυχαία επιλογή μελισσοκόμων που 
δηλώνουν ως έδρα όμορες Περιφερειακές Ενότητεςτης 
ηπειρωτικής χώρας. 

2. Μετά την ολοκλήρωση της ανωτέρω διαδικασίας 
για όλες τις ζώνες υψηλού κινδύνου, η Δ/νση Ηλεκτρο¬ 
νικής Διακυβέρνησης αποστέλλει τις σχετικές λίστες στη 
Δ/νση Υγείας των Ζώων, με κοινοποίηση στη Δ/νση 
Συστημάτων Εκτροφής Ζώων, προκειμένου αυτές να 
διαβιβαστούν στις αρμόδιες ΔΑΟΚ των Περιφερειακών 
Ενοτήτων του άρθρου 4 και στα Κέντρα Μελισσοκομίας 
του Παραρτήματος 3. Ακολούθως, τα Τμήματα Κτηνι¬ 
ατρικής των ΔΑΟΚ, συντάσσουν και αποστέλλουν με 
συστημένη επιστολή ατομική πρόσκληση σε κάθε έναν 
από τους δεκαπέντε επιλεγμένους μελισσοκόμους κάθε 
ζώνης υψηλού κινδύνου, επισυνάπτοντας τη σχετική λί¬ 
στα επιλογής. Στη συστημένη επιστολή γίνεται συνοπτι¬ 
κή ενημέρωση των μελισσοκόμων για το σκοπό, τους 
όρους και τις λεπτομέρειες εφαρμογής του Προγράμμα¬ 
τος, συμπεριλαμβανομένης της σειράς κατάταξής τους 
στη λίστα επιλογής, και καλούνται να προσέλθουν εντός 
πέντε (5) εργάσιμων ημερών από την αποστολή της συ¬ 
στημένης επιστολής στην αρμόδια ΔΑΟΚ για να καταθέ¬ 
σουν αίτηση συμμετοχής-πληρωμής τους. Παράλληλα 
με τη διαδικασία σύνταξης και αποστολής των συστη¬ 
μένων επιστολών, τα Τμήματα Κτηνιατρικής των ΔΑΟΚ, 
σε συνεργασία με τα Τμήματα Αγροτικής Οικονομίας και 
τα Κέντρα Μελισσοκομίας, καταβάλλουν προσπάθεια 
άμεσης και απευθείας ενημέρωσης των μελισσοκόμων 
στις λίστες επιλογής, καθώς και των μελισσοκομικών 
συλλόγων των περιοχών τους. 

Άρθρο 7 

Διαδικασία Συμμετοχής 

1. Για τη συμμετοχή τους στο Πρόγραμμα, οι μελισ- 
σοκόμοι που επιλέγονται τυχαία, σύμφωνα με τη δια¬ 
δικασία της παρ. 1 του άρθρου 6, υποβάλλουν αίτηση 
συμμετοχής-πληρωμής στην αρμόδια ΔΑΟΚ, σύμφωνα 
με το υπόδειγμα 1 του Παραρτήματος 2, εντός πέντε (5) 
εργάσιμων ημερών από την αποστολή της ατομικής πρό¬ 
σκλησης της παρ. 2 του άρθρου 6. Εάν μετά την υποβολή 
των αιτήσεων και το διοικητικό έλεγχο αυτών σύμφωνα 
με το άρθρο 9 δε συμπληρωθεί ο αριθμός των τριών 
μελισσοκόμων ανά ζώνη υψηλού κινδύνου, επαναλαμ¬ 
βάνεται η διαδικασία του άρθρου 6. 

Η αίτηση: 

α) υπογράφεται από τον αιτούντα μελισσοκόμο, 

β) αφορά δέκα έως είκοσι μελισσοσμήνη ενός μόνο 
μελισσοκομείου-δείκτη, 

γ) αφορά μόνο τη ζώνη υψηλού κινδύνου για την 
οποία κληρώθηκε ο μελισσοκόμος, 

δ) καλύπτει όλη την περίοδο εφαρμογήςτου Προγράμ¬ 
ματος, 

ε) επέχει θέση υπεύθυνης δήλωσης του άρθρου 8 του 
ν. 1599/1986 ως προς τα δηλούμενα στοιχεία. 

2. Τα Πανεπιστημιακά και Ερευνητικά Ιδρύματα που 
επιθυμούν να συμμετάσχουν στο Πρόγραμμα υποβάλ¬ 
λουν αίτηση συμμετοχής-πληρωμής στην αρμόδια αρχή 


της παρ. 1 του άρθρου 3, σύμφωνα με το υπόδειγμα 2 
του Παραρτήματος 2, εντός δεκαπέντε (15) εργάσιμων 
ημερών από την ημερομηνία δημοσίευσης της παρού¬ 
σας απόφασης. 

Η αίτηση: 

α) υπογράφεται από το νόμιμο εκπρόσωπο του φορέα 
β) αφορά δέκα έως είκοσι μελισσοσμήνη ανά μελισ- 
σοκομείο-δείκτη, 

γ) αφορά έως και τρία μελισσοκομεία-δείκτες για κάθε 
ζώνη υψηλού κινδύνου που βρίσκεται στο νομό έδρας 
των φορέων, 

δ) καλύπτει όλη την περίοδο εφαρμογήςτου Προγράμ¬ 
ματος, 

ε) επέχει θέση υπεύθυνης δήλωσηςτου άρθρου 8του 
ν. 1599/1986 ως προς τα δηλούμενα στοιχεία. 

3. Οι αιτήσεις-δηλώσεις των παρ. 1 και 2 του παρόντος 
άρθρου υποβάλλονται: 
α) αυτοπροσώπως από τον ίδιο τον αιτούντα, 
β) διά αντιπροσώπου, 
γ) με συστημένη ταχυδρομική επιστολή. 

Άρθρο 8 

Δικαιολογητικά Συμμετοχής 

1. Η αίτηση που υποβάλλουν οι μελισσοκόμοι, σύμ¬ 
φωνα με τη διαδικασία της παρ. 1 του άρθρου 7 της 
παρούσας, συνοδεύεται από τα κάτωθι δικαιολογητικά: 

α) Ευκρινές φωτοαντίγραφο μελισσοκομικού βιβλιαρίου, 
β) Φωτοαντίγραφο της πρώτης σελίδας βιβλιαρίου 
τραπέζης, από την οποία προκύπτουν η επωνυμία της 
τράπεζας, ο αριθμός τραπεζικού λογαριασμού (ΙΒΑΝ), 
καθώς και ότι ο αϊτών είναι δικαιούχος του εν λόγω τρα¬ 
πεζικού λογαριασμού. 

γ) Φωτοαντίγραφο της αίτησης - δήλωσης κυψελών 
διαχείμασης. Στην περίπτωση που ο μελισσοκόμος 
διαθέτει μελισσοκομικό βιβλιάριο θεωρημένο μεταξύ 
1 ης Σεπτεμβρίου και 31ης Δεκεμβρίου του έτους για 
το οποίο δηλώνονται οι κυψέλες διαχείμασης δεν είναι 
απαραίτητη η υποβολή της αίτησης - δήλωσης, καθώς 
στην περίπτωση αυτή το μελισσοκομικό βιβλιάριο επέχει 
θέση δήλωσης κυψελών διαχείμασης. 

Όλα τα παραπάνω δικαιολογητικά δεν υποβάλλονται 
από τον ενδιαφερόμενο στην περίπτωση που αυτά 
υπάρχουν κατατεθειμένα και σε ισχύ στην αρμόδια 
ΔΑΟΚ, οπότε και ο φάκελος με την αίτηση του ενδια¬ 
φερομένου συμπληρώνεται με εν λόγω δικαιολογητικά 
από το προσωπικό της ΔΑΟΚ. 

2. Η αίτηση που υποβάλλουν τα Πανεπιστημιακά και 
Ερευνητικά Ιδρύματα, σύμφωνα με τη διαδικασία της 
παρ. 2 του άρθρου 7 της παρούσας, συνοδεύεται από 
τα κάτωθι δικαιολογητικά: 

α) Υπεύθυνη δήλωση του ν. 1599/1986 από κάθε υπεύ¬ 
θυνο μελισσοκομείου-δείκτη που ορίζεται στην ως άνω 
αίτηση, εφόσον αυτός είναι διαφορετικός από τον νόμι¬ 
μο εκπρόσωπο του φορέα που την υπογράφει, με την 
οποία δηλώνει τα στοιχεία του (ονοματεπώνυμο, θέση 
και ιδιότητα στο φορέα, πληροφορίες επικοινωνίας κ.λπ.) 
και ότι είναι ενήμερος για τις προϋποθέσεις συμμετοχής 
του φορέα, τους όρους ενίσχυσης της εν λόγω δράσης 
και τις υποχρεώσεις του Προγράμματος. 

β) Έντυπη τεκμηρίωση, από την οποία προκύπτουν η 
επωνυμία της τράπεζας και ο αριθμός τραπεζικού λογα¬ 
ριασμού (ΙΒΑΝ) στον οποίο θα κατατεθεί η οικονομική 
ενίσχυση, καθώς και ότι ο φορέας είναι δικαιούχος του 
εν λόγω τραπεζικού λογαριασμού. 

Άρθρο 9 

Επεξεργασία και Έλεγχος Αιτήσεων - 

Ορισμός Δικαιούχων 

1. Η αρμόδια αρχή της παρ. 4 του άρθρου 3, αφού πα- 
ραλάβει τις αιτήσεις της παρ. 1 του άρθρου 7, προβαίνει 
σε διοικητικό έλεγχο ως προς: 

α) την εγκυρότητα των αναφερόμενων σε αυτές στοι¬ 
χείων και των συνημμένων δικαιολογητικών της παρ. 1 
του άρθρου 8, 

β) το εμπρόθεσμο της υποβολής τους, 
γ) τον καταχωρισμένο αριθμό κυψελών διαχείμασης 
στο μελισσοκομικό μητρώο (τουλάχιστον 40), 
δ) τη δηλούμενη ζώνη υψηλού κινδύνου, η οποία πρέ¬ 
πει να συνάδει με το αποτέλεσμα της κλήρωσης, 
ε) τον δηλούμενο αριθμό μελισσοσμηνών που θα συ¬ 
γκροτήσουν το μελισσοκομείο-δείκτη, ο οποίος πρέπει 
να κυμαίνεται από δέκα έως είκοσι. 

Μετά το πέρας του διοικητικού ελέγχου και την εισήγη¬ 
ση της ανωτέρω αρχής, εκδίδεται απόφαση του προϊστα¬ 
μένου της η οποία αποστέλλεται στους μελισσοκόμους 
οι αιτήσεις των οποίων απορρίφθηκαν και καλούνται 
εντός δύο (2) εργάσιμων ημερών από την αποστολή να 
υποβάλουν ένσταση εγγράφως. Η ένσταση συνοδεύεται 
από τα αναγκαία παραστατικά - αποδεικτικά στοιχεία 
για την υποστήριξη των θέσεων του ενιστάμενου και 
εξετάζεται σύμφωνα με τη διαδικασία του άρθρου 11 
της παρούσας. 

Μετά και την εξέταση των ενστάσεων, με απόφαση 
του προϊσταμένου της αρμόδιας Διεύθυνσης Αγροτικής 
Οικονομίας και Κτηνιατρικής, ορίζονται βάσει της σειράς 
κατάταξης στη λίστα και για κάθε ζώνη υψηλού κινδύ¬ 
νου που βρίσκεται εντός της χωρικής αρμοδιότητας της 
ΔΑΟΚ, οι τρεις δικαιούχοι και οι επιλαχόντες μελισσο- 
κόμοι ανά ζώνη, καθώς και ο αριθμός των επιλέξιμων 
προς ενίσχυση μελισσοσμηνών τους. Η απόφαση αυτή, 
στην οποία αναγράφονται και οι αιτούντες των οποίων 
η αίτηση απορρίφθηκε κατά το διοικητικό έλεγχο της 
παρούσας παραγράφου, κοινοποιείται σε όλους τους 
μελισσοκόμους της λίστας (δικαιούχους, επιλαχόντες και 
απορριφθέντες), στις αρχές των παρ. 1 και 2 του άρθρου 
3 και στο χωροταξικά υπεύθυνο για κάθε ζώνη υψηλού 
κινδύνου Κέντρο Μελισσοκομίας, σύμφωνα με τον πίνα¬ 
κα του Παραρτήματος 3. 

2. Η αρμόδια αρχή της παρ. 1 του άρθρου 3, αφού πα- 
ραλάβει τις αιτήσεις της παρ. 2 του άρθρου 7, προβαίνει 
σε διοικητικό έλεγχο ως προς: 

α) την εγκυρότητα των αναφερόμενων σε αυτές στοι¬ 
χείων και των συνημμένων δικαιολογητικών της παρ. 2 
του άρθρου 8, 

β) το εμπρόθεσμο της υποβολής τους, 
γ) τις δηλούμενες ζώνες υψηλού κινδύνου, οι οποίες 
πρέπει να βρίσκονται εντός του νομού έδρας των αιτού- 
μενων φορέων, 


δ) τον δηλούμενο αριθμό μελισσοκομείων-δεικτών, ο 
οποίος πρέπει να κυμαίνεται από ένα έως τρία μελισσο¬ 
κομεία ανά δηλούμενη ζώνη υψηλού κινδύνου, 
ε) τον δηλούμενο αριθμό μελισσοσμηνών που θα 
συγκροτήσουν κάθε μελισσοκομείο-δείκτη, ο οποίος 
πρέπει να κυμαίνεται από δέκα έως είκοσι. 

Μετά το πέρας του διοικητικού ελέγχου και την ει¬ 
σήγηση της ανωτέρω αρχής, εκδίδεται απόφαση του 
προϊσταμένου της η οποία αποστέλλεται στους φορείς 
οι αιτήσεις των οποίων απορρίφθηκαν και καλούνται 
εντός δύο (2) εργάσιμων ημερών από την αποστολή να 
υποβάλουν ένσταση εγγράφως. Η ένσταση συνοδεύεται 
από τα αναγκαία παραστατικά - αποδεικτικά στοιχεία 
για την υποστήριξη των θέσεων του ενιστάμενου και 
εξετάζεται σύμφωνα με τη διαδικασία του άρθρου 11 
της παρούσας. 

Μετά και την εξέταση των ενστάσεων, με απόφαση 
του προϊσταμένου της Δ/νσης Υγείας των Ζώων του 
ΥΠΑΑΤ, ορίζονται οι φορείς που θα συμμετάσχουν στο 
πρόγραμμα, καθώς και όλες οι σχετικές με τον ορισμό 
λεπτομέρειες (αριθμός επιλέξιμων προς ενίσχυση με- 
λισσοσμηνών ανά μελισσοκομείο-δείκτη, αριθμός και 
κατανομή μελισσοκομείων-δεικτών ανά ζώνη υψηλού 
κινδύνου, στοιχεία υπευθύνων κ.λπ.). Η απόφαση αυτή, 
στην οποία αναγράφονται και οι αιτούντες των οποίων η 
αίτηση απορρίφθηκε κατά το διοικητικό έλεγχο της πα¬ 
ρούσας παραγράφου, κοινοποιείται στους δικαιούχους/ 
απορριφθέντες φορείς, στις αρμόδιες αρχές των παρ. 2 
και 4 του άρθρου 3 και στο χωροταξικά υπεύθυνο για 
κάθε ζώνη υψηλού κινδύνου Κέντρο Μελισσοκομίας, 
σύμφωνα με τον πίνακα του Παραρτήματος 3. 

3. Μέσα σε προθεσμία δέκα εργάσιμων (10) ημερών 
από την αποστολή των αποφάσεων των παρ. 1 και 2, οι 
δικαιούχοι οφείλουν να προχωρήσουν το συντομότερο 
δυνατό στη συγκρότηση των μελισσοκομείων-δεικτών 
εντός των ζωνών υψηλού κινδύνου και να ενημερώσουν 
σχετικά τις αρχές της παρ. 4 του άρθρου 3, προκειμένου 
να διενεργήσουν τις προβλεπόμενες επισκέψεις βάσει 
του χρονοδιαγράμματος της παρ. Β.1 του Παραρτήματος 
1. Εφόσον οι δικαιούχοι μελισσοκόμοι δεν ενημερώσουν 
τις ανωτέρω αρμόδιες αρχές ή διαπιστωθεί ότι παρήλθε 
άπρακτη η προθεσμία αυτή, οι αρχές αυτές εισηγούνται 
την τροποποίηση της απόφασης της παρ. 1 του παρό¬ 
ντος άρθρου, ώστε να οριστούν νέοι δικαιούχοι κατά τη 
σειρά αναγραφής τους στη λίστα επιλαχόντων της εν 
λόγω απόφασης. Στην περίπτωση που η μη ενημέρω¬ 
ση και η μη τήρηση της ταχθείσας προθεσμίας αφορά 
τους δικαιούχους φορείς, η ίδια με παραπάνω αρμόδια 
αρχή ενημερώνει την αρχή της παρ. 1 του άρθρου 3, 
προκειμένου να τροποποιηθεί η απόφαση της παρ. 2 του 
παρόντος άρθρου και να οριστούν ως νέοι δικαιούχοι 
τυχόν φορείς που δε συμπεριλήφθηκαν στην εν λόγω 
απόφαση παρόλο που η αίτησή τους δεν απορρίφθηκε. 

Άρθρο 10 

Υποχρεώσεις και Έλεγχος Συμμόρφωσης 
των Δικαιούχων 

1. Οι επιθεωρητές, στο πλαίσιο διενέργειας των επισκέ¬ 
ψεων στα μελισσοκομεία-δείκτες, εκτός των επιθεωρή- 

σεων των κυψελών σύμφωνα με τη διαδικασία της παρ. 
Β.3 του Παραρτήματος 1, ελέγχουν κάθε φορά επιτοπίως 
τη συμμόρφωση μελισσοκόμων και φορέων με τις κά¬ 
τωθι υποχρεώσεις: 

α) τη διατήρηση σε κάθε μελισσοκομείο-δείκτη του¬ 
λάχιστον του επιδοτούμενου αριθμού μελισσοσμηνών, 
β) τη μη μετακίνηση των επιχορηγούμενων μελισσο- 
σμηνών ενός μελισσοκομείου-δείκτη εκτός της καθορι¬ 
σμένης ζώνης υψηλού κινδύνου, 
γ) τη διενέργεια των αναγκαίων μελισσοκομικών χειρι¬ 
σμών για τη διατήρηση επιδοτούμενων μελισσοσμηνών 
πέντε πλαισίων (συν/πλην ένα) με τη βασίλισσα και τη 
διασφάλιση της επιβίωσης αυτών καθ' όλη τη διάρκεια 
εφαρμογής του Προγράμματος, 
δ) τη μη αντικατάσταση των επιδοτούμενων μελισσο- 
σμηνών εκτός των περιπτώσεων απωλειών λόγω ανω- 
τέρας βίας ή εξαιρετικών περιστάσεων ή φυσικών περι¬ 
στατικών, υπό τον όρο ότι έχει ενημερωθεί εγγράφως η 
αρμόδια ΔΑΟΚ εντός προθεσμίας δεκαπέντε (ανωτέρα 
βία/εξαιρετικές περιστάσεις) ή δέκα (φυσικά περιστατι¬ 
κά) εργάσιμων ημερών, σύμφωνα με όσα προβλέπονται 
στους Κανονισμούς (ΕΕ) αριθ. 640/2014 και (ΕΕ) αριθ. 
1306/2013, 

ε) την άμεση γνωστοποίηση στα Τμήματα Κτηνιατρι¬ 
κής των αρμόδιων ΔΑΟΚ οιασδήποτε υποψίας για την 
παρουσία του μικρού σκαθαριού της κυψέλης στα με- 
λισσοκομεία-δείκτες, 

στ) την προμήθεια των παγίδων που θα τους υποδει¬ 
χτούν από τις αρμόδιες κτηνιατρικές αρχές, εφόσον αυτό 
κριθεί αναγκαίο, 

ζ) τη συντήρηση των παγίδων που έχουν τοποθετηθεί 
στις κυψέλες του μελισσοκομείου-δείκτη, 
η) την τήρηση από μέρους τους ημερολογίου, σύμ¬ 
φωνα με το Υπόδειγμα 8 του Παραρτήματος 2, το οποίο 
υπογράφεται από τους επιθεωρητές σε κάθε μετάβαση 
τους στο μελισσοκομείο-δείκτη και παραδίδεται στην 
αρμόδια ΔΑΟΚ με το πέρας των προβλεπόμενων για 
κάθε μελισσοκομικό έτος επισκέψεων, σύμφωνα με το 
χρονοδιάγραμμα της παρ. Β.1 του Παραρτήματος 1, 
θ) σε ό,τι αφορά τους μελισσοκόμους, την παρακο¬ 
λούθηση των εκπαιδεύσεων που θα τους υποδείξουν οι 
αρμόδιες κτηνιατρικές αρχές και την υποβολή αίτησης- 
δήλωσης κυψελών διαχείμασης ή θεώρησης του μελισ- 
σοκομικού βιβλιαρίου μεταξύ 1 ης Σεπτεμβρίου και 31 ης 
Δεκεμβρίου για κάθε μελισσοκομικός έτος εφαρμογής 
του Προγράμματος, 

ι) τη συνεργασία με τους επιθεωρητές για την απρό¬ 
σκοπτη διεξαγωγή των επιθεωρήσεων των κυψελών και 
των επιτόπιων ελέγχων στα μελισσοκομεία-δείκτες, 
ια) σε ό,τι αφορά τους φορείς που συγκροτούν περισ¬ 
σότερα του ενός μελισσοκομεία-δείκτες στην ίδια ζώνη 
υψηλού κινδύνου, την τήρηση απόστασης τουλάχιστον 
ενός χιλιομέτρου μεταξύ αυτών. 

2. Με την ολοκλήρωση κάθε επιτόπιου ελέγχου της 
παραγράφου 1, συντάσσεται από τους επιθεωρητές 
έκθεση ελέγχου σε τρία (3) αντίγραφα, σύμφωνα με τα 
υποδείγματα 3 και 4 του Παραρτήματος 2, κατά περί¬ 
πτωση, η οποία συνυπογράφεται από τον μελισσοκόμο 
ή τον υπεύθυνο του μελισσοκομείου-δείκτη που υφίστα- 


ται τον έλεγχο. Σε περίπτωση άρνησης συνυπογραφής, 
αναγράφεται επί της έκθεσης σχετική παρατήρηση. Ένα 
αντίγραφο της έκθεσης παραδίδεται στον ελεγχόμενο 
και δύο αντίγραφα παραμένουν στην αρμόδια ΔΑΟΚ 
(ένα για το αρχείο της και ένα για να τοποθετηθεί στον 
φάκελο του ελεγχόμενου). Σε περίπτωση άρνησης πα¬ 
ραλαβής της έκθεσης ελέγχου από τον ελεγχόμενο, η 
έκθεση αποστέλλεται σ' αυτόν από την αρμόδια ΔΑΟΚ 
με συστημένη επιστολή. Οι μελισσοκόμοι και οι φορείς 
έχουν δικαίωμα υποβολής έγγραφης ένστασης κατά των 
αναφερόμενων στην έκθεση ελέγχου μέσα σε προθε¬ 
σμία τριών (3) εργάσιμων ημερών από την ημερομη¬ 
νία διενέργειας του ελέγχου. Η ένσταση συνοδεύεται 
από τα αναγκαία παραστατικά - αποδεικτικά στοιχεία 
για την υποστήριξη των θέσεων του ενιστάμενου και 
εξετάζεται σύμφωνα με τη διαδικασία του άρθρου 11 
της παρούσας. 

3. Με την επιφύλαξη των στοιχείων α) και β) της παρ. 
2 του άρθρου 13, οι δικαιούχοι που δε συμμορφώνονται 
στις υποχρεώσεις του παρόντος άρθρου απεντάσσονται 
από το Πρόγραμμα και αντικαθίστανται σύμφωνα με τη 
διαδικασία της παρ. 3 του άρθρου 9. 

Άρθρο 11 

Εξέταση Ενστάσεων 

1. Πα την εξέταση των ενστάσεων της παρ. 1 του 
άρθρου 9 και της παρ. 2 του άρθρου 10 που υποβάλ¬ 
λονται στις ΔΑΟΚ, συστήνεται σε κάθε Δ/νση τριμελής 
επιτροπή, συγκροτούμενη από δύο κτηνιάτρους και έναν 
γεωπόνο, η θητεία της οποίας λήγει στις 31/07/2019. 
Οι κτηνίατροι που απαρτίζουν την επιτροπή εξέτασης 
ενστάσεων δεν μπορούν να μετέχουν ως επιθεωρητές 
στον έλεγχο των μελισσοκομείων-δεικτών. Η επιτροπή 
συγκαλείται εντός τριών (3) εργάσιμων ημερών από την 
καταληκτική ημερομηνία υποβολήςτων ενστάσεων, και 
η απόφαση της είναι οριστική, ανέκκλητη και εκτελεστή. 
Κατά τη διάρκεια εξέτασης της ένστασης, καλείται να 
παρευρεθεί, εφόσον το επιθυμεί, ο ενιστάμενος για να 
εκφράσει τις απόψεις του και να δώσει διευκρινίσεις. Με 
την ολοκλήρωση της διαδικασίας εξέτασης ενστάσεων 
συντάσσεται πρακτικό, το οποίο υπογράφεται από όλα 
τα μέλη. 

2. Για την εξέταση των ενστάσεων της παρ. 2 του άρ¬ 
θρου 9 που υποβάλλονται στη Δ/νση Υγείας των Ζώων 
του ΥΠΑΑΤ, συστήνεται με απόφαση του Γενικού Γραμ¬ 
ματέα τριμελής επιτροπή, συγκροτούμενη από δύο κτη¬ 
νιάτρους της Δ/νσης Υγείας των Ζώων και έναν γεωπόνο 
της Δ/νσης Συστημάτων Εκτροφής Ζώων. Η επιτροπή 
συγκαλείται εντόςτριών (3) εργάσιμων ημερών από την 
καταληκτική ημερομηνία υποβολήςτων ενστάσεων, και 
η απόφαση της είναι οριστική, ανέκκλητη και εκτελεστή. 
Κατά τη διάρκεια εξέτασης της ένστασης, καλείται να 
παρευρεθεί, εφόσον το επιθυμεί, ο ενιστάμενος για να 
εκφράσει τις απόψεις του και να δώσει διευκρινίσεις. Με 
την ολοκλήρωση της διαδικασίας εξέτασης ενστάσεων 
συντάσσεται πρακτικό, το οποίο υπογράφεται από όλα 
τα μέλη. 

3. Με την ολοκλήρωση της διαδικασίας ελέγχων και 
εξέτασης των ενστάσεων κάθε μελισσοκομικού έτους, 

σύμφωνα με το χρονοδιάγραμμα της παρ. Β.1 του Πα¬ 
ραρτήματος 1, συντάσσεται από την αρμόδια ΔΑΟΚ έκ¬ 
θεση συγκεντρωτικών αποτελεσμάτων ελέγχων (υπό¬ 
δειγμα 5 Παραρτήματος 2), που αποστέλλεται στις αρχές 
των παρ. 1 και 2 του άρθρου 3 έως τις 25 Ιουλίου, και 
κατάλογος τελικών δικαιούχων (υπόδειγμα 6 Παραρτή¬ 
ματος 2). Ο κατάλογος τελικών δικαιούχων αποστέλλεται 
ηλεκτρονικά στην αρχή της παρ. 3 του άρθρου 3 εντός 
της ίδιας με παραπάνω προθεσμίας. Στη συνέχεια, η εν 
λόγω αρχή συντάσσει την αναλυτική και την ανακεφα¬ 
λαιωτική κατάσταση πληρωμής των τελικών δικαιού¬ 
χων, τις οποίες επιστρέφει στην αρμόδια ΔΑΟΚ έως τις 
5 Αυγούστου για υπογραφή από τον προϊστάμενο της, 
με ταυτόχρονη κοινοποίηση στις αρχές των παρ. 1 και 

2 του άρθρου 3. 

Άρθρο 12 

Καταβολή της Ενίσχυσης 
στουςΤελικούς Δικαιούχους 

1. Με τον καθορισμό των τελικών δικαιούχων και την 
υπογραφή των σχετικών καταστάσεων πληρωμής, οι 
αρμόδιες ΔΑΟΚ συντάσσουν φακέλους πληρωμής τους 
οποίους αποστέλλουν στην Δ/νση Άμεσων Ενισχύσεων 
και Αγοράς του ΟΠΕΚΕΠΕ το αργότερο μέχρι τις 5 Σε¬ 
πτεμβρίου κάθε έτους. 

Οι φάκελοι πληρωμής περιλαμβάνουν τα παρακάτω 
δικαιολογητικά: 

α) διαβιβαστικό έγγραφο προς την αρμόδια Δ/νση του 
ΟΠΕΚΕΠΕ (υπόδειγμα 7 Παραρτήματος 2), 

β) έκθεση συγκεντρωτικών αποτελεσμάτων ελέγχων, 

γ) απόφαση ορισμού των δικαιούχων μελισσοκόμων 
και φορέων, 

δ) αναλυτική και ανακεφαλαιωτική κατάσταση πλη¬ 
ρωμής (υπογεγραμμένες). 

2. Αντίγραφα όλων των δικαιολογητικών τηρούνται 
στις ΔΑΟΚ και παραμένουν διαθέσιμα για κάθε Εθνικό 
ή Κοινοτικό έλεγχο. 

3. Η έκδοση των εντολών πληρωμής των δικαιούχων 
από τον ΟΠΕΚΕΠΕ ολοκληρώνεται το αργότερο στις 15 
Οκτωβρίου κάθε έτους.Τα σχετικά αποδεικτικά πληρω¬ 
μής (Εχΐιτιίΐ τραπέζης) διαβιβάζονται με ευθύνη του αντί¬ 
στοιχου πιστωτικού ιδρύματος στη Δ/νση Πληρωμών 
Αγροτικών Ενισχύσεων του ΟΠΕΚΕΠΕ, για συμπλήρωση 
των σχετικών φακέλων και τον τελικό έλεγχο των πλη¬ 
ρωμών. 

Άρθρο 13 
Κυρώσεις 

1. Αν ο δικαιούχος αρνείται, παρεμποδίζει ή δε διευκο¬ 
λύνει τον έλεγχο, αν δεν τηρεί τις υποχρεώσεις της παρ. 

3 του άρθρου 9 και του άρθρου 10 υπό την επιφύλαξη 
των στοιχείων α) και β) της παρ. 2 του παρόντος άρθρου, 
καθώς και αν δεν παρέχει ή παρέχει ψευδείς ή ελλιπείς ή 
ανακριβείς πληροφορίες και στοιχεία, αποκλείεται κατά 
την τρέχουσα περίοδο εφαρμογής και για τα επόμενα 
δύο (2) διαδοχικά έτη από το σύνολο των ενισχύσεων 
που καταβάλλονται στο πλαίσιο του Κανονισμού (ΕΕ) 
αριθμ. 1308/2013, σύμφωνα με τη διαδικασία που προ- 
βλέπεται στην αριθμ. 826/72508/2017 Κοινή Απόφαση 


των Αναπληρωτών Υπουργών Οικονομικών και Αγροτι¬ 
κής Ανάπτυξης και Τροφίμων. Στην περίπτωση κατά την 
οποία έχει ήδη καταβληθεί στον δικαιούχο το σύνολο ή 
μέρος των ως άνω ενισχύσεων για την τρέχουσα ετήσια 
περίοδο εφαρμογής και κατόπιν ενημέρωσης του ΟΠΕ¬ 
ΚΕΠΕ από την αρμόδια αρχή που βεβαίωσε τις σχετικές 
μη συμμορφώσεις, τα ήδη καταβληθέντα ποσά επιστρέ- 
φονται εντόκως στο σύνολο τους ως αδικαιολογήτως 
καταβληθέντα, σύμφωνα με τις διατάξεις της παρ. 1 του 
άρθρου 9 του Εκτελεστικού Κανονισμού (ΕΕ) 1368/2015 
και σύμφωνα με τα προβλεπόμενα στο άρθρο 28 του 
ν. 2520/1997 (Α' 173), όπως έχει τροποποιηθεί και ισχύει. 

2. Στην περίπτωση που κατά τη διάρκεια ενός μελισσο- 
κομικού έτους διαπιστωθεί σε τουλάχιστον έναν επιτόπιο 
έλεγχο του άρθρου 10 απόκλιση προς τα κάτω μεταξύ 
του αριθμού μελισσοσμηνών που ορίστηκαν ως επιλέ¬ 
ξιμα προς ενίσχυση και του προσδιορισθέντος από τον 
έλεγχο αντίστοιχου αριθμού, τότε: 

α) εάν η απόκλιση είναι μικρότερη του 20%, το ποσό 
της ενίσχυσης για το συγκεκριμένο μελισσοκομικό έτος 
υπολογίζεται λαμβάνοντας υπόψη ως βάση υπολογι¬ 
σμού τον προσδιορισθέντα αριθμό, εφόσον συνεχίζουν 
να πληρούνται τα κριτήρια επιλεξιμότητας, 

β) εάν η απόκλιση είναι μεγαλύτερη του 20%, το 
ποσό της ενίσχυσης για το συγκεκριμένο μελισσοκο- 
μικό έτος υπολογίζεται λαμβάνοντας υπόψη ως βάση 
υπολογισμού τον ορισθέντα αριθμό μείον το διπλάσιο 
της διαφοράς μεταξύ ορισθέντος και προσδιορισθέντος 
αριθμού, εφόσον συνεχίζουν να πληρούνται τα κριτήρια 
επιλεξιμότητας, 

γ) εάν τα ευρεθέντα μελισσοσμήνη στο μελισσοκο- 
μείο-δείκτη είναι λιγότερα των δέκα (10), δε χορηγείται 
επ' ουδενί η ενίσχυση της παρούσας απόφασης για το 
συγκεκριμένο μελισσοκομικό έτος και επιβάλλονται οι 
κυρώσεις της παρ. 1. 

Άρθρο 14 

Γενικές Διατάξεις 

1. Όπου στην παρούσα απόφαση αναφέρεται ημερο¬ 
μηνία που συμπίπτει με μη εργάσιμη ημέρα για το δημό¬ 
σιο, ως καταληκτική ημερομηνία λαμβάνεται η αμέσως 
επόμενη εργάσιμη ημέρα. 

2. Όπου στην παρούσα αναφέρεται προθεσμία, λαμ- 
βάνεται υπόψη η ημερομηνία πρωτοκόλλου εισόδου 
στην αρμόδια Υπηρεσία. 

3. Στην παρούσα απόφαση προσαρτώνται Παραρτή¬ 
ματα 1,2 και 3 τα οποία αποτελούν αναπόσπαστο μέρος 
της και έχουν ως εξής: 

ΠΑΡΑΡΤΗΜΑ 1 

Α. ΓΕΝΙΚΕΣ ΑΡΧΕΣ 

Α.1 

ΙΣΤΟΡΙΚΟ-ΣΚΟΠΟΣ-ΣΥΝΟΠΤΙΚΗ ΠΕΡΙΓΡΑΦΗ 

Το μικρό σκαθάρι της κυψέλης (ΑθϊΓιιπβ ΐυπτιίςώ) προ¬ 
έρχεται απάτην υποσαχάρια Αφρική, όπου δεν αποτελεί 
απειλή για τις τοπικές φυλές μελισσών. Ωστόσο, μετά την 
είσοδο του τις προηγούμενες δύο δεκαετίες στις Η.Π.Α., 
την Αυστραλία και άλλες χώρες, καταδείχτηκε ότι υπό 

προϋποθέσεις μπορεί να είναι ιδιαίτερα επιβλαβές για 
τα λοιπά υποείδη της ευρωπαϊκής μέλισσας. 

Ως συνέπεια αυτού, όταν το 2014 εντοπίστηκε και 
εγκαταστάθηκε για πρώτη φορά σε Ευρωπαϊκό έδαφος, 
και συγκεκριμένα στη νότια Ιταλία, κατέστη επιτακτική 
η ανάγκη σχεδίασης και εφαρμογής ενός αποτελεσμα¬ 
τικού συστήματος επιτήρησης, προκειμένου να διασφα¬ 
λιστεί η έγκαιρη ανίχνευση του εντόμου και η ταχύτατη 
κινητοποίηση αρχών και φορέων, με σκοπό την άμεση 
εξάλειψη κάθε εστίας και την αποφυγή περαιτέρω εξά- 
πλωσήςτου. 

Προς αυτήν την κατεύθυνση, το Κοινοτικό Εργαστή¬ 
ριο Αναφοράς για τις Ασθένειες των Μελισσών (ΑΝ5Ε5, 
5ορΜ3 ΑηΐίροΙίϊ, Γαλλία) εξέδωσε κατευθυντήριες 
οδηγίες σχετικά με την επιτήρηση των μελισσοκομείων 
και την έγκαιρη ανίχνευση του μικρού σκαθαριού της 
κυψέλης, προκειμένου να μειωθεί ο κίνδυνος εγκατά¬ 
στασής του και σε άλλες Ευρωπαϊκές χώρες. Οι οδηγίες 
αυτές αποσκοπούν στην υιοθέτηση από τα κράτη-μέλη 
εναρμονισμένων δράσεων στον τομέα της διερεύνησης 
καιτης ανίχνευσης του ΑθϊΓιιπβ ΐυπτίάθ βασισμένων στα 
αποτελέσματα της ανάλυσης του κινδύνου και προσαρ¬ 
μοσμένων στους διαθέσιμους πόρους. 

Το συγκεκριμένο Πρόγραμμα, λαμβάνοντας υπόψη 
τα ανωτέρω, αποσκοπεί στην έγκαιρη ανίχνευση του 
μικρού σκαθαριού της κυψέλης μέσω της ενεργητικής 
και στοχευμένης επιτήρησης σε μελισσοκομεία-δείκτες, 
που βρίσκονται εντός καθορισμένων ζωνών υψηλού κιν¬ 
δύνου. Επιπλέον, προβλέπει την ενημέρωση και ευαι- 
σθητοποίηση όλων των μελισσοκόμων που διαθέτουν 
μελισσοκομεία εντός των ζωνών αυτών, αποβλέποντας 
στην ενίσχυση της παθητική επιτήρησης. 

Το Πρόγραμμα υλοποιείται, για κάθε μελισσοκομικό 
έτος εφαρμογής του, με τη διενέργεια επισκέψεων σε 
συγκεκριμένες χρονικές περιόδους, σε τρία τουλάχιστον 
μελισσοκομεία-δείκτες ανά ζώνη υψηλού κινδύνου. Κατά 
τη διάρκεια των επισκέψεων αυτών, θα λαμβάνει χώρα 
η επιθεώρηση των κυψελών και ο έλεγχος τήρησης των 
υποχρεώσεων της παρούσας απόφασης. 

Α.2 

ΟΡΙΣΜΟΙ ΤΩΝ ΠΕΡΙΠΤΩΣΕΩΝ (0356 άθίίηίΐίοηδ) 

Για την εφαρμογή της παρούσας απόφασης και επιπλέ¬ 
ον του άρθρου 2, ισχύουν οι ακόλουθοι τεχνικοί ορισμοί: 

1) «Υποψία προσβολής από το μικρό σκαθάρι της κυ¬ 
ψέλης (ΑθϊΜπβ ΐυπΊί03)»:Ένα μελισσοκομείο θεωρείται 
ύποπτο προσβολής από το μικρό σκαθάρι της κυψέλης 
όταν σε ένα κατ' ελάχιστον μελισσοσμήνος του μελισσο¬ 
κομείου διαπιστωθεί τουλάχιστον μία εκ των παρακάτω 
περιπτώσεων: 

- Παρουσία στην κυψέλη ή στον μελισσοκομικό εξο¬ 
πλισμό ενός ή περισσοτέρων σκαθαριών παρόμοιων με 
το ΑθϊΓιιπβ ΐυΐΎΐίόΒ. 

- Παρουσία στην κυψέλη ή στο άμεσο περιβάλλον της 
κυψέλης (προνύμφες που εξέρχονται της κυψέλης για να 
νυμφωθούν στο έδαφος/ «περιπλανώμενες προνύμφες») 
ενός ή περισσοτέρων υπόλευκων προνυμφών σκαθα¬ 
ριών που προσομοιάζουν με αυτές του ΑθϊΜπβ ΐυιηί03 
(διαφορετικές από τις προνύμφες των κηρόσκωρων). 


-Παρουσία ενός τουλάχιστον σκαθαριού σε παγίδα 
που έχει τοποθετηθεί στο εσωτερικό της κυψέλης. 

2) «Επιβεβαίωση προσβολής από το μικρό σκαθάρι 
της κυψέλης (ΑθΐΓιίη3 ΐυιπίάΒ)»: 

Ένα μελισσοκομείο θεωρείται προσβεβλημένο από το 
μικρό σκαθάρι της κυψέλης όταν σε ένα κατ' ελάχιστον 
μελισσοσμήνος του μελισσοκομείου πληρείται τουλάχι¬ 
στον ένα από τα ακόλουθα κριτήρια: 

-Ταυτοποίηση ενός ενήλικου μικρού σκαθαριού της 
κυψέλης από το Εθνικό Εργαστήριο Αναφοράς βασι¬ 
ζόμενη σε μορφολογικά κριτήρια, επιβεβαιωμένη αν 
απαιτείται με μοριακή ταυτοποίηση (π.χ. σε περίπτωση 
ζημιάς στο δείγμα) 

-Ταυτοποίηση προνύμφηςτου μικρού σκαθαριούτης 
κυψέλης από το Εθνικό Εργαστήριο Αναφοράς βασιζό¬ 
μενη σε μορφολογικά κριτήρια που επιβεβαιώνονται 
συστηματικά με μοριακές τεχνικές. Στην περίπτωση που 
το μελισσοκομείο βρίσκεται εντός οριοθετημένης ζώ¬ 
νης που ήδη εφαρμόζονται μέτρα ελέγχου για το μικρό 
σκαθάρι της κυψέλης, η ταυτοποίηση προνύμφης θα 
βασίζεται μόνο στα μορφολογικά κριτήρια. 

Α.3 

ΠΑΡΑΜΕΤΡΟΙ ΕΦΑΡΜΟΓΗΣ ΤΟΥ ΠΡΟΓΡΑΜΜΑΤΟΣ 

Για την καλύτερη δυνατή εφαρμογή του Προγράμ¬ 
ματος και για την επίτευξη των στόχων του, επιπλέον 
όλων των άλλων, θα πρέπει να λαμβάνονται υπόψη και 
τα παρακάτω: 

1) Είναι απαραίτητο να διασφαλίζεται η αγαστή συ¬ 
νεργασία και η τακτική επικοινωνία μεταξύ όλων των 
εμπλεκόμενων μερών καθ' όλη τη διάρκεια εφαρμογής 
του Προγράμματος. 

2) Προκειμένου να αυξηθούν οι πιθανότητες προσέλ¬ 
κυσης και εντοπισμού του μικρού σκαθαριού της κυψέ¬ 
λης στο μελισσοκομείο-δείκτη, συνιστάται η μεταφορά 
των κυψελών όσο το δυνατόν εγγύτερα στις πιθανές 
πύλες εισόδου του άρθρου 4. 

3) Για την αποτελεσματικότερη επιθεώρηση των κυ¬ 
ψελών και την ταυτόχρονη διεξαγωγή του επιτόπιου 
ελέγχου, είναι προτιμότερο, όπου αυτό είναι δυνατό, η 
επίσκεψη των μελισσοκομείων-δεικτών να διενεργείται 
από δύο επιθεωρητές. Επιπλέον, εφόσον αυτό είναι ανα¬ 
γκαίο, κρίνεται σκόπιμη η συνοδεία των επιθεωρητών 
από έναν επόπτη μελισσοκομίας για την παροχή τεχνικής 
υποστήριξης κατά την πραγματοποίηση των επιθεωρή¬ 
σεων των κυψελών. 

4) Η επίσκεψη στο μελισσοκομείο-δείκτη θα διε- 
νεργείται ύστερα από σχετική ειδοποίηση (έγγραφη ή 
τηλεφωνική) του ελεγχόμενου, προκειμένου αυτός να 
παρίσταται στον έλεγχο. Η ειδοποίηση θα πραγματο¬ 
ποιείται δύο (2) τουλάχιστον ημέρες πριν από την προ- 
γραμματιζόμενη ημερομηνία επίσκεψης. 

5) Οι επισκέψεις θα διενεργούνται όταν οι περιβαλλοντι¬ 
κές συνθήκες ευνοούν την επιθεώρηση των κυψελών και 
δε θέτουν σε κίνδυνο την επιβίωση των μελισσοσμηνών. 

6) Πριν από την επίσκεψη ενός μελισσοκομείου-δείκτη, 
θα ελέγχεται η παρουσία όλων των απαραίτητων υλικών 
και μέσων που θα απαιτηθούν για τη διεκπεραίωση των 
αναγκαίων ενεργειών. 

7) Οι μελισσοκόμοι και οι υπεύθυνοι των μελισσο- 
κομείων-δεικτών πρέπει και οι ίδιοι να επιθεωρούν τις 
κυψέλες σε τακτά χρονικά διαστήματα, κατά προτίμηση 
ανά δεκαπενθήμερο. 

8) Οι επόπτες μελισσοκομίας, στο πλαίσιο των αρμο¬ 
διοτήτων τους και επιπλέον των επισκέψεων που διε¬ 
νεργούν από κοινού με τους επιθεωρητές, θα παρέχουν 
την αναγκαία συνδρομή στους μελισσοκόμουςτου Προ¬ 
γράμματος καθ' όλη τη διάρκεια εφαρμογής του. 

9) Εάν σε κάποιο μελισσοκομείο-δείκτη υπάρχουν πε¬ 
ρισσότερα των επιδοτούμενων μελισσοσμήνη, θα πρέπει 
να επιθεωρούνται και αυτά. 

10) Για κυψέλες χωρητικότητας δέκα πλαισίων, αμέσως 
μετά το τελευταίο πλαίσιο, συνιστάται η τοποθέτηση 
ενός κάθετου διαφράγματος που θα εμποδίζει τη με¬ 
τακίνηση των μελισσών στον κενό χώρο της κυψέλης, 
ώστε να μην κτίζουν κηρήθρες σε αυτόν. 

11) Στους αναγκαίους μελισσοκομικούς χειρισμούς 
που εκτελούνται στα επιδοτούμενα μελισσοσμήνη στο 
πλαίσιο του Προγράμματος θα πρέπει να περιλαμβά¬ 
νονται, μεταξύ άλλων, η καταστολή της σμηνουργίας 
και η εξασφάλιση, ανάλογα με τη χρονική περίοδο του 
έτους, της παρουσίας πλαισίων κηρήθρας με γόνο, γύρη 
και μέλι. 

12) Για την ταυτοποίηση των επιδοτούμενων μελισσο- 
σμηνών και των κυψελών τους, οι τελευταίες θα μαρκά- 
ρονται ευδιάκριτα και ανεξίτηλα από τους επιθεωρητές 
με τη χρήση κατάλληλων μέσων (μπογιά, ανεξίτηλος 
μαρκαδόρος κ.λπ.). Ο κωδικός που θα χρησιμοποιείται 
θα σχηματίζεται από το γράμμα «Π» (Πρόγραμμα) και τον 
αύξοντα αριθμό του μελισσοσμήνους. (π.χ. Π1, Π2 κ.λπ.). 

13) Επιπλέον των δικαιούχων του Προγράμματος, 
πρέπει να ενημερώνονται και να ευαισθητοποιούνται 
για το μικρό σκαθάρι της κυψέλης όλοι οι μελισσοκόμοι 
και οι φορείς που διατηρούν μελισσοκομεία εντός των 
καθορισμένων ζωνών υψηλού κινδύνου. 

Β. ΕΚΤΕΛΕΣΗ ΠΡΟΓΡΑΜΜΑΤΟΣ 

Β.1 ΧΡΟΝΟΔΙΑΓΡΑΜΜΑ ΔΙΕΝΕΡΓΕΙΑΣ ΕΠΙΣΚΕΨΕΩΝ 

Οι αναγκαίες για την υλοποίηση του Προγράμματος 
επισκέψεις στα μελισσοκομεία-δείκτες, θα διεξαχθούν 
ως εξής: 

1) Το μελισσοκομικό έτος 2018, δεδομένου του μικρού 
χρονικού διαστήματος που απομένει έως τη λήξη του, 
θα πραγματοποιηθεί μόνο μία (1) επίσκεψη εντός της 
περιόδου από τη δημοσίευση της παρούσας έως και τις 
20 Ιουλίου 2018. 

2) Κατά τη διάρκεια του μελισσοκομικού έτους 2019 θα 
διενεργηθούν συνολικά τρεις (3) επισκέψεις, και ειδικότε¬ 
ρα από μία επίσκεψη τα δίμηνα Σεπτεμβρίου-Οκτωβρίου 

2018, Φεβρουαρίου-Μαρτίου 2019 και Μάί'ου-Ιουνίου 

2019. 

Β.2 ΤΟΠΟΘΕΤΗΣΗ ΠΑΓΙΔΩΝ 

Για τις ανάγκες εφαρμογήςτου Προγράμματος και συ¬ 
μπληρωματικά στην άμεση επιθεώρηση των μελισσο- 
σμηνών, κρίνεται σκόπιμη η τοποθέτηση στο εσωτερικό 
των κυψελών των επιδοτούμενων μελισσοσμηνών ενός 
μελισσοκομείου-δείκτη, μεταξύ των πλαισίων και στο 


δάπεδο της κυψέλης, δύο τύπων παγίδων σύλληψης του 
ενήλικου σκαθαριού. Λεπτομέρειες σχετικά με τις κατα¬ 
σκευαστικές απαιτήσεις των παγίδων και τους ενδεδειγ- 
μένους χειρισμούς κατά την τοποθέτηση, επιθεώρηση 
και συντήρηση αυτών, καθώς και διευκρινίσεις επί των 
τεχνικών παραμέτρων εφαρμογής του Προγράμματος 
θα δοθούν από το Εθνικό Εργαστήριο Αναφοράς για τις 
ασθένειες των μελισσών. 

Β.3 ΕΠΙΘΕΩΡΗΣΗ ΚΥΨΕΛΩΝ 

Αρχικά θα διενεργείται εξωτερική επιθεώρηση της κυ¬ 
ψέλης και του περιβάλλοντος χώρου της για την ανίχνευ¬ 
ση «περιπλανώμενων προνυμφών», ενώ στη συνέχεια θα 
ακολουθείτο άνοιγμα και η επιθεώρηση στο εσωτερικό 
της, αφού έχει προηγηθεί ο κατάλληλος καπνισμός. 

Μετά το άνοιγμα της κυψέλης οι επιθεωρητές θα προ¬ 
βαίνουν σε οπτική παρατήρηση των πλαισίων, κατά την 
οποία θα πρέπει να λαμβάνεται υπόψη η φύση των ενή¬ 
λικων σκαθαριών να αποφεύγουν το φως. Συνιστάται η 
επιθεώρηση να πραγματοποιείται σε ηλιόλουστες μέ¬ 
ρες ή με έκθεση σε οποιαδήποτε πηγή φωτός, δεδομέ¬ 
νου ότι τα ενήλικα σκαθάρια θα σπεύσουν γρήγορα να 
απομακρυνθούν από το φως. Τα πλαίσια θα πρέπει να 
αφαιρεθούν ένα προς ένα από την κυψέλη και κάθε πλευ¬ 
ρά τους να παρατηρηθεί ταχέως. Τα σκαθάρια τείνουν 
να κινούνται γρήγορα κατά μήκος του πλαισίου για να 
κρυφθούν από το φως και μπορούν εύκολα να εντο¬ 
πιστούν από έναν προσεκτικό παρατηρητή. Το πρώτο 
πλαίσιο μπορεί να αφεθεί εκτός του επιθεωρούμενου 
ορόφου της κυψέλης για να καταστεί ευκολότερος ο 
χειρισμός των υπόλοιπων πλαισίων, τα οποία πρέπει 
να επανατοποθετούνται άμεσα στον επιθεωρούμενο 
όροφο για να αποτραπεί η λεηλασία κατά τη διάρκεια 
της εξέτασης των κυψελών στο μελισσοκομείο-δείκτη. 
Επισημαίνεται πως τα σκαθάρια μπορούν να κρυφτούν 
στο εσωτερικό των κελιών των κηρηθρών. Είναι ακόμα 
σημαντικό να επιθεωρηθούν το καπάκι, ο πυθμένας, οι 
πλευρικές επιφάνειες, οι γωνίες και τα διάκενα της κυ¬ 
ψέλης. Εκτός της διαπίστωσης των ενήλικων σκαθαριών 
εντός της κυψέλης, σε περίπτωση προσβολής του μελισ- 
σοσμήνους και αναλόγως του σταδίου του βιολογικού 
κύκλου του εντόμου, δύνανται να παρατηρηθούν στοές 
μέσα στα πλαίσια (προνύμφες που σκάβουν στοές διά 
μέσου της κηρήθρας), καταστροφή του γόνου (τρώγε¬ 
ται από προνύμφες του σκαθαριού), τροποποίηση του 
χρώματος του μελιού και ζύμωσή του. 

Στην περίπτωση που έχουν τοποθετηθεί παγίδες στην 
κυψέλη, θα πραγματοποιείται οπτικός τους έλεγχος για 
την ανεύρεση παγιδευμένων σκαθαριών και για το κατά 
πόσο έχουν φραγεί οι θύρες εισόδου από πρόπολη. Ο 
μελισσοκομικός εξοπλισμός θα πρέπει επίσης να εξετά¬ 
ζεται για την παρουσία του εντόμου. 

Εάν ενήλικα έντομα ή προνύμφες εντοπισθούν κατά 
την οπτική επιθεώρηση και εφόσον αυτά ανταποκρίνο- 
νται στον ορισμό ύποπτου κρούσματος της παραγράφου 
Α.2 του Παραρτήματος 1, θα λαμβάνονται τα κατάλληλα 
δείγματα για να αποσταλούν άμεσα στο Εθνικό Εργα¬ 
στήριο Αναφοράς προςταυτοποίηση. Η ίδια διαδικασία 
θα ακολουθείται και όταν κατά την επιθεώρηση τίθεται 

υποψία για την παρουσία κάποιου άλλου εξωτικού αρ- 
θροπόδου (π.χ.ΤΐΌρίΙθθώρε 5ρρ.,\/θ5ρ3 νθΐυΐίηθ). 

Β.4 

ΛΗΨΗ, ΣΥΣΚΕΥΑΣΙΑ ΚΑΙ ΜΕΤΑΦΟΡΑ ΔΕΙΓΜΑΤΩΝ 

Σε ό,τι αφορά το μικρό σκαθάρι της κυψέλης, είναι 
σημαντικό να συλλεχτούν όσο περισσότερα δείγματα 
είναι δυνατόν (ενήλικα και προνύμφες). Η μορφολογι- 
κή ταυτοποίηση είναι ακόμη πιο αξιόπιστη εάν γίνεται 
σε ακέραια δείγματα, ήτοι σε δείγματα των οποίων η 
μορφολογική ακεραιότητα έχει διατηρηθεί, δεν έχουν 
συνθλίβει και είναι σε καλή κατάσταση. Για το λόγο αυτό, 
συνιστάται η χρήση ενός αναρροφητήρα στόματος για 
τη σύλληψη ενήλικων σκαθαριών και η χρήση των εύ¬ 
καμπτων εντομολογικών λαβίδων για τη δειγματολη¬ 
ψία προνυμφών. Ενήλικα σκαθάρια μπορούν επίσης να 
συλληφθούν μεταξύ του δείκτη και του αντίχειρα του 


χεριού. Ολα τα δείγματα πρέπει να θανατώνονται αμέ¬ 
σως μετά τη σύλληψη καιπριντη μεταφορά. Για αυτό το 
σκοπό, τα δείγματα θα τοποθετούνται σε σωληνάριο ή 
δοχείο που περιέχει αιθανόλη (συνιστάται η χρήση μη 
μετουσιωμένης αιθανόλης 70%) και θα σφραγίζονται. 
Στη συνέχεια, και αφού έχει προηγηθεί σχετική επικοινω¬ 
νία, θα συσκευάζονται και θα αποστέλλονται στο Εθνικό 
Εργαστήριο Αναφοράς, σε θερμοκρασία περιβάλλοντος, 
συνοδευόμενα από όλες τις σχετικές πληροφορίες (στοι¬ 
χεία ζώνης υψηλού κινδύνου και μελισσοκομείου-δείκτη, 
αριθμός δειγμάτων, κωδικός μελισσοσμήνους, κ.λπ.). 
Η μεταφορά των δειγμάτων συνιστάται να γίνεται από 
ταχυμεταφορέα, φροντίζοντας η τελική συσκευασία να 
φέρει τις κατάλληλες ενδείξεις («Εύθραυστο», «Προσο¬ 
χή»), ώστε να ασκηθούν οι κατάλληλοι χειρισμοί και να 
αποφευχθεί η σύνθλιψή τους. 




21548 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 975/01.06.2018 


ΠΑΡΑΡΤΗΜΑ 2 

ΥΠΟΔΕΙΓΜΑ 1 


ΑΙΤΗΣΗ 

Για συμμετοχή στη δράση [Καν. (ΕΕ) 1308/2013] 
«2.1 Εχθροί και Ασθένειες Μελισσών» 


Προς: ΔΑΟΚ. 

Ημερομηνία:. 

Αρ. Πρωτοκόλλου. 

(Συμπληρώνεται από την υπηρεσία) 


ΣΤΟΙΧΕΙΑ ΕΝΔΙΑΦΕΡΟΜΕΝΟΥ: 

Επώνυμο: . Όνομα: . Πατρώνυμο: 

Κωδικός αριθμός μελισσοκομικού βιβλιαρίου: . 

Αριθμός καταχωρισμένων κυψελών διαχείμασης στο μελισσοκομικό μητρώο:. 

Α.Δ.Τ.: . Εκδ. Αρχή: . 

Α.Φ.Μ./Δ.Ο.Υ./. 

Ταχυδρομική διεύθυνση μόνιμης κατοικίας:. 

Περιφερειακή Ενότητα / Νομός: ./. 

Δήμος:. 

Τηλέφωνο οικίας: .Κινητό:. 

Συνεργαζόμενη τράπεζα:. ΙΒΑΝ: . 


Διά της παρούσης αιτούμαι τον ορισμό μου ως δικαιούχο του προγράμματος στοχευμένης επιτήρησης και 

έγκαιρης ανίχνευσης του μικρού σκαθαριού της κυψέλης για την τοποθέτηση . (αριθμός) 

μελισσοσμηνών και τη συγκρότηση ενός μελισσοκομείου-δείκτη στη ζώνη υψηλού κινδύνου του 
λιμένα/αερολιμένα. 

Με ατομική μου ευθύνη και γνωρίζοντας τις κυρώσεις, που προβλέπονται από της διατάξεις της παρ. 6 του 
άρθρου 22 του Ν. 1599/1986, δηλώνω ότι: 

α) Είμαι ενήμερος/η για τις προϋποθέσεις συμμετοχής μου, τους όρους ενίσχυσης της εν λόγω δράσης και τις 
υποχρεώσεις του προγράμματος. 

β) Δεν έχω υποβάλλει αίτηση για ένταξη σε αντίστοιχη δράση σε άλλο Εθνικό ή Κοινοτικό πρόγραμμα ενίσχυσης, 
γ) Όλα τα στοιχεία της παρούσας αίτησης είναι αληθή και οι αρμόδιες υπηρεσίες μπορούν ανά πάσα στιγμή να τα 
ελέγξουν. 


Ημερομηνία: .20, 


Ο/Η Αιτ... 

ΥΠΟΔΕΙΓΜΑ 2 


Ημερομηνία:. 

Αρ. Πρωτοκόλλου. 

(Συμπληρώνεται από την υπηρεσία) 


ΑΙΤΗΣΗ 

Για συμμετοχή στη δράση [Καν. (ΕΕ) 1308/2013] 
«2.1 Εχθροί και Ασθένειες Μελισσών» 


ΠΡΟΣ: Υπουργείο Αγρ. Ανάπι. & Τροφίμων 
Δ/νση Υγείας των Ζώων 
Τμήμα Δ' 

Βερανζέρου 46, ΤΚ 104 38 
Αθήνα 


Φορέας:. 

Δ/νση έδρας:. 

Όνομ/νυμο νομίμου εκπροσώπου: 
Ιδιότητα νομίμου εκπροσώπου:... 

Τηλέφωνο:. 

Ραχ: . 

ε-πιπίΐ:. 


Διά της παρούσης αιτούμαι τον ορισμό του φορέα που νομίμως εκπροσωπώ ως δικαιούχο του προγράμματος 
στοχευμένης επιτήρησης και έγκαιρης ανίχνευσης του μικρού σκαθαριού της κυψέλης για την τοποθέτηση 

συνολικά . (αριθμός) μελισσοσμηνών και τη συγκρότηση . (αριθμός) 

μελισσοκομείου/ων-δείκτη/δεικτών, σύμφωνα με τα αναγραφόμενα στους παρακάτω πίνακες: 


Ζώνη Υψηλού Κινδύνου 
Λιμένα/Αερολιμένα. 


Αριθμός 

Μελισσοσμηνών 

Όνομ/νυμο 

Υπευθύνου 

Μελισσοκομείο- 
Δείκτης 1 



Μελισσοκομείο- 
Δείκτης 2 



Μελισσοκομείο- 
Δείκτης 3 




Ζώνη Υψηλού Κινδύνου 

Λιμένα/Αερολιμένα. 


Αριθμός 

Μελισσοσμηνών 

Όνομ/νυμο 

Υπευθύνου 

Μελισσοκομείο- 
Δείκτης 1 



Μελισσοκομείο- 
Δείκτης 2 



Μελισσοκομείο- 
Δείκτης 3 




Με ατομική μου ευθύνη και γνωρίζοντας τις κυρώσεις, που προβλέπονται από της διατάξεις της παρ. 6 του 
άρθρου 22 του Ν. 1599/1986, δηλώνω ότι: 

α) Είμαι ενήμερος/η για τις προϋποθέσεις συμμετοχής του φορέα, τους όρους ενίσχυσης της εν λόγω δράσης και τις 
υποχρεώσεις του προγράμματος. 

β) Δεν έχει υποβληθεί αίτηση για ένταξη σε αντίστοιχη δράση σε άλλο Εθνικό ή Κοινοτικό πρόγραμμα ενίσχυσης, 
γ) Όλα τα στοιχεία της παρούσας αίτησης είναι αληθή και οι αρμόδιες υπηρεσίες μπορούν ανά πάσα στιγμή να τα 
ελέγξουν. 

Ημερομηνία: 

Ο/Η Νόμιμ.... εκπρόσωπος 


(ονοματεπώνυμο, υπογραφή, σφραγίδα) 

ΥΠΟΔΕΙΓΜΑ 3 

ΕΚΘΕΣΗ ΕΠΙΤΟΠΙΟΥ ΕΛΕΓΧΟΥ ΜΕΛΙΣΣΟΚΟΜΕΙΟΥ - ΑΕ1ΚΤ Η (Μελισσοκόιιος) 


Σήμερα την.οι κάτωθι υπογράφοντες: 

1 . 

2 . 

Μεταβήκαμε στη ζώνη υψηλού κινδύνου του λιμένα/αερολιμένα . στον 

μελισσοκόμο ονόματι . με έδρα 

την Περιφερειακή Ενότητα . και κωδικό αριθμό 

μελισσοκομικού βιβλιαρίου ΕΕ- .που ορίστηκε δικαιούχος με 

την αρ. απόφαση του . και αφού 

διενεργήσαμε επιτόπιο έλεγχο στο μελισσοκομείο- δείκτη για το πρόγραμμα στοχευμένης επιτήρησης 
και έγκαιρης ανίχνευσης του μικρού σκαθαριού της κυψέλης που υλοποιείται στο πλαίσιο της δράσης 
«2.1 Εχθροί και Ασθένειες Μελισσών» [Καν. (ΕΕ) 1308/2013] 

Βεβαιώνουμε τα εξής : 

1. Τα μελισσοσμήνη που ορίστηκαν ως επιλέξιμα προς ενίσχυση για τα μελισσοκομικά έτη 2018 

και 2019 είναι . και κατά τον . (πρώτο/δεύτερο/τρίτο) επιτόπιο έλεγχο 

για το μελισσοκομικά έτος.διαπιστώθηκε η παρουσία.εξ αυτών. 

2. Ο μελισσοκόμος συμμορφώθηκε με τις απορρέουσες από το πρόγραμμα υποχρεώσεις. 

ΝΑΙ □ ΟΧΙ □ 

3. Κατά την επιθεώρηση των κυψελών του μελισσοκομείου-δείκτη τέθηκε υποψία παρουσίας του 
μικρού σκαθαριού της κυψέλης ΝΑΙ |^| ΟΧΙ [ 

Παρατηρήσεις / Ευρήματα 


Ο Μελισσοκόμος 


Οι επίσημοι κτηνίατροι 
1 . 


2. 

ΥΠΟΔΕΙΓΜΑ 4 

ΕΚΘΕΣΗ ΕΠΙΤΟΠΙΟΥ ΕΛΕΓΧΟΥ ΜΕΛΙΣΣΟΚΟΜΕΙΟΥ-ΑΕΙΚΤΗ (Φορέας) 

Σήμερα την.οι κάτωθι υπογράφοντες: 

1. 

2 . 

Μεταβήκαμε στη ζώνη υψηλού κινδύνου του λιμένα/αερολιμένα . στον 

υπεύθυνο ονόματι .του φορέα 

. με έδρα το 

νομό.που ορίστηκε δικαιούχος με την αρ.απόφαση 

του προϊσταμένου της Δ/νσης Υγείας των Ζώων του ΥΠΑΑΤ και αφού διενεργήσαμε επιτόπιο 

έλεγχο στο . (πρώτο/δεύτερο/τρίτο) μελισσοκομείο-δείκτη του φορέα στη 

συγκεκριμένη ζώνη για το πρόγραμμα στοχευμένης επιτήρησης και έγκαιρης ανίχνευσης του μικρού 
σκαθαριού της κυψέλης που υλοποιείται στο πλαίσιο της δράσης «2.1 Εχθροί και Ασθένειες 
Μελισσών» [Καν. (ΕΕ) 1308/2013] 

Βεβαιώνουμε τα εξής : 

1. Τα μελισσοσμήνη που ορίστηκαν ως επιλέξιμα προς ενίσχυση για τα μελισσοκομικά έτη 2018 

και 2019 είναι .και κατά τον . (πρώτο/δεύτερο/τρίτο) επιτόπιο έλεγχο 

για το μελισσοκομικά έτος.διαπιστώθηκε η παρουσία.εξ αυτών. 

2. Ο υπεύθυνος του μελισσοκομείου-δείκτη συμμορφώθηκε με τις απορρέουσες από το 
πρόγραμμα υποχρεώσεις. ΝΑΙ [^] ΟΧΙ |^| 

3. Κατά την επιθεώρηση των κυψελών του μελισσοκομείου-δείκτη τέθηκε υποψία παρουσίας του 
μικρού σκαθαριού της κυψέλης. ΝΑΙ |^| ΟΧΙ [^] 

Παρατηρήσεις / Ευρήματα 


Ο Υπεύθυνος 

του μελισσοκομείου-δείκτη 


Οι επίσημοι κτηνίατροι 
1 . 


2. 

ΥΠΟΔΕΙΓΜΑ 7 


Καν.1308/2013 

ΠΡΟΓΡΑΜΜΑ ΒΕΛΤΙΩΣΗΣ ΤΩΝ ΣΥΝΘΗΚΩΝ ΠΑΡΑΓΩΓΗΣ & ΕΜΠΟΡΙΑΣ 

ΤΩΝ ΠΡΟΪΟΝΤΩΝ ΤΗΣ ΜΕΛΙΣΣΟΚΟΜΙΑΣ ΕΤΟΥΣ. 

Δράση 2.1 Εχθροί και Ασθένειες Μελισσών 


Περιφέρεια:. 

Περιφερειακή Ενότητα:. 

Δ/νση Αγροτικής Οικονομίας & Κτηνιατρικής: 

Τμήμα:. 

Ταχ. Δ/νση:.ΤΚ. 

Πληροφορίες:. 

Τηλ - Φαξ:. 


ΠΡΟΣ: ΟΠΕΚΕΠΕ 

Δ/νση Αμεσων Ενισχύσεων & Αγοράς 
Τμήμα Προγραμμάτων Φορέων 
Δομοκού 5 - ΤΚ 104 45 
Αθήνα 


Αποστέλλεται συνημμένα φάκελος πληρωμής της δράσης 2.1 «Εχθροί και Ασθένειες Μελισσών» 
για το μελισσοκομικό έτος.με τα κάτωθι δικαιολογητικά: 

1 . 

2 . 

3. 


Τόπος - Ημερομηνία·. . 

Ο ΠΡΟΪΣΤΑΜΕΝΟΣ ΤΗΣ ΔΑΟΚ 


(ονομ/νυμο, υπογραφή, σφραγίδα) 

ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθί3Γη95ΐ6Γ.6ΐ(ο)Θΐ.αΓ 



Ο Αναπληρωτής Υπουργός 

ΙΩΑΝΝΗΣ ΤΣΙΡΩΝΗΣ 























